МХЛ юлдузи Овечкин ва мураббий Слуцкий ўзбекистонликларга самимий тилакларини йўллашди\nHumo Arena очилиш маросими 15 март кунига белгиланган. Унда президент Шавкат Мирзиёев ҳамда ҳукумат, парламент ва дипломатик корпус вакиллари иштирок этиши кутилмоқда.\nТОШКЕНТ, 13 мар - Sputnik. Россиялик хоккейчи, МХЛ “Вашингтон Кэпиталз” жамоаси сардори ва ҳужумчиси, Стэнли Кубогининг 2018 йилдаги совриндори ҳамда мазкур турнирнинг энг нуфузли ўйинчиси, уч карра жаҳон чемпиони Александр Овечкин Humo Arena муз саройининг очилиши арафасида барча ўзбекистонликларга ушбу тантанали сана муносабати билан табрик йўллади.\nУ ўз табригида Ўзбекистон спорти барча соҳаларда зафарларга эришишига тилакдош эканини билдирди.\nНumo Arena муз саройининг тантанали очилиши муносабати билан табриклар келиши давом этмоқда. Ўзбекистонликларга спортда янги ғалабалар ва катта муваффақиятлар ёр бўлишини тилаб, россиялик футбол мураббийи, таниқли футбол шарҳловчиси Леонид Слуцкий ўзининг самимий тилакларини йўллади.\nЭслатиб ўтамиз, Нumo Arena қурилиши 2017 йилда бошланган эди. Спорт мажмуасида хоккей, шорт-трек, фигурали учиш ва кёрлинг каби қишги спортлар бўйича мусобақалар ўтказиш, шунингдек, концерт, кўргазма ва форумлар ташкил қилиниши мумкин.\nНumo Arena 7 қаватдан иборат бўлиб, унинг умумий майдони 82 минг метр квадрат. Мажмуа 12 минг томошабинга мўлжалланган. Шунингдек у ерда 1600 ўринли автотураргоҳ бор.


ИЛҲОМЖОН МЎМИНЖОНОВ: КУБОК БАҲСЛАРИДА ЗАХИРА ЎЙИНЧИЛАРИМИЗГА ИМКОН БЕРДИК — "НЕФТЧИ"\nИЛҲОМЖОН МЎМИНЖОНОВ: КУБОК БАҲСЛАРИДА ЗАХИРА ЎЙИНЧИЛАРИМИЗГА ИМКОН БЕРДИК\n-Кубок баҳсларининг 2-турида ғалабага эришдик. Шогирдларимдан миннатдорман. Қўллаган тактика ва режаларимиз бугунги ўйинда ўз ифодасини топди. Биринчи турда «Шўртан» жамоасини менсимаган ҳолда ўйинни олдиндан ютдик деб майдонда ҳаракатландик,шунинг натижасида мағлубиятга учрадик деб ҳисоблайман. Бугун эса мухлисларимиз кўз ўнгида ютишимиз шарт эди .Чунки,гуруҳдан чиқишимиз керак. Кубок учрашувларида футболчиларимизнинг гуруҳдан чиқиб, Суперлига клублари билан ўйинда ўзларини синаб кўриш истаги жуда юқори.Бугунги голлар индивидуал маҳорат эвазига киритилган бўлиб, беллашувда ғалаба қозондик.Фарғоналик мухлисларни бугунги ғалаба билан табриклайман.\nЧемпионатнинг 5та ўйинидаги таркибимиз бир ҳил кўринишда эди.Кубок баҳсларида эса захирада қолиб кетаётган футболчиларимизга ўйин амалиётини бердик.Биринчи турда яхши ўйин намойиш этишмаган бўлсада,бугун барибир улар ғалаба қозонишди.Тўғри,бугун 3-4та асосий таркиб ўйинчиларимизни ҳам туширдик.»Қизилқум» билан бўлиб ўтадиган беллашувга чемпионат баҳсларида ҳаракатланган футболчилардан фойдаланишимиз мумкин.Чунки, бу ўйин «Динамо»га қарши кечадиган баҳс олдидан тайёргарлик вазифасини ўтаб беради.\nШерзод Каримов маҳоратли ўйинчи. Унда кичик жароҳат бор эди. Бугунги кунда жароҳатидан 90 фоизга ҳолис бўлган. Лекин, барибир уни ўйинга жалб этдик. Шу орқали унинг жисмоний ҳолати тикланиб,кейинги учрашувларга тайёр бўлади ва жамоамизга ёрдам беради деган умиддаман.\nАкбар Тўраев «Арал Самали» билан ўйин олдидан жароҳат олган. Ҳозирда аста-секин тикланиб бормоқда.Бугунги беллашувда ҳам ўйинга туширишимиз мумкин эди. Аммо,унга машғулотлар бердик ва кейинги ўйинларда уни албатта таркибда киритамиз.


Қурбон ҳайитини карантин қоидаларига риоя қилган ҳолда ўтказайлик!\nБарчаларимиз ҳозир ҳоли ҳаётимизда синовли кунларни бошимиздан кечиряпмиз. У ҳам бўлса, бутун дунё аҳолисини хавф-хатарга солиб турган коронавирус пандемияси.\nКуни кеча Ўзбекистон мусулмонлари идораси Уламолар Кенгашининг 2020 йил Қурбон ҳайитини нишонлаш тўғрисидаги Баёноти эълон қилиниб, бу йилги Қурбон ҳайити байрами қандай ҳолда адо этилиши маълум қилинди. Унда Ўзбекистон мусулмонлари идораси Уламолар Кенгаши фатвоси асосида масжидларда карантин даврида вақтинча жамоат намозлари тўхтатилганини инобатга олган ҳолда Қурбон ҳайити намозини ўқиш ҳам мўмин-мусулмонларнинг зиммасидан соқит бўлишлиги айтилди. Юртимизда истиқоматдаги фуқароларимизга ҳайит куни қуёш терак бўйи кўтарилгандан кейин қурбонликка аталган жонлиқларни сўйишлари тавсия этилди.\nМуборак арафа ва ийд кунларида ўтганларимизни эслаб, яқинларимизни дуо қилиш, бутун дунёдан тезроқ бу касалликларни даф бўлишини ва осойишталигимизни бардавом бўлишини сўраб, жамоат намозларига тезроқ қайтиб масжидларимиз очилишини сўраб дуои-хайр этайлик. Бу улуғ кунларда уйларимизда, тинчлик-хотиржамликда, осуда ҳаётда ўтириб, дуо ва ибодатларимизни оиламиз даврасида ўтказайлик.\nҲаёт учун хавфли бўлган каронавирус пандемияси даврида барчаларимиз Республика махсус комиссияси томонидан тавсия этилган кўрсатма ва қоидаларга амал қилган холда, Уламолар Кенгаши Баёнотидаги фатво ва тавсияларга амал қилиб, қабристон зиёрати ва бошқа оммавий бажариладиган ишлардан ўзимизни тийиб, ўз-ўзини яккалаш тизимига амал қилиб турсак, иншааллоҳ бу касалликни тезда бартараф бўлишига эришган бўлар эдик.\nАлбатта бу синовли кунлар тез кунларда ортда қолади, иншааллоҳ. Аллоҳнинг раҳмати ва баракоти ёғилиб турган ушбу дамларда, халқимизни ва жонажон Ватанимизни офату кулфатлардан Ўзи сақлашини сўраб дуолар қилайлик.\nБарчаларимизга Қурбон ҳайити байрами муборак бўлсин, адо этаётган қурбонликларимизни Аллоҳ қабул қилсин!\nНорин тумани “Қурбон ота” жоме масжиди имом-хатиби\nБУ ДУНЁДА УЗР СЎРАБ ОЛИНГ, АКС ҲОЛДА ҚИЁМАТ КУНИ ПУШАЙМОН БЎЛАСИЗ\nby 2020-03-16 11:38:07\nby 2020-07-26 13:24:53


ОТБ: Пандемия ва энерготашувчилар нархининг пасайиши Ўзбекистон иқтисодий ўсишини секинлаштиради – Дарё уз Янгиликлар\nДавлат ташкилотларига тегишли санаторийлар хусусий секторга сотилади. Амалиёт Бўстонлиқдан бошланади\n«Тун бўйи ўлим билан олишдим» – коронавирусдан тузалган самарқандлик шифокор касалхонадаги кунлари ҳақида гапириб берди\nТошкент ва Андижонда аҳоли орасида янги ҳолатлар аниқланди\nБаҳодир Юсупалиев коронавирус симптомлари бор фуқаролар қандай йўл тутиши кераклигини айтди\nЭрдўған Аё Софиянинг масжидга айлантирилишини буюк Туркия томон қадам деб атади\nГлавная / Жамият / ОТБ: Пандемия ва энерготашувчилар нархининг пасайиши Ўзбекистон иқтисодий ўсишини секинлаштиради\nAkbar 03.04.2020\tЖамият Comments Off on ОТБ: Пандемия ва энерготашувчилар нархининг пасайиши Ўзбекистон иқтисодий ўсишини секинлаштиради 11 Показы\nОсиё тараққиёт банкининг янги ҳисоботида айтилишича, коронавирус пандемияси ҳамда табиий газ ва мисга бўлган нархларнинг пасайиши туфайли 2020 йилда Ўзбекистон иқтисодиётининг ўсиш суръати пасаяди. Шунга қарамай, кўпроқ миқдордаги инвестициялар, саноат ва қишлоқ хўжалиги соҳаларининг ривожланиши туфайли 2021 йилда тикланиш рўй бериши кутилмоқда.\nФото: Business Times Singapore\nОТБнинг Тошкентдаги офисидан Kun.uz`га маълум қилишларича, муассаса Ўзбекистонда 2020 йилда ялпи ички маҳсулот 4,7 фоизга ўсиши, яъни олдинги йилги 5,6 фоизга нисбатан пастроқ бўлишини прогноз қилган.\nШу билан бирга, прогнозга кўра, 2021 йилда ислоҳотлар натижасида қишлоқ хўжалиги, саноат ва хизматлар соҳаларида кескин ўсиш юз беради ва бу ўз навбатида ЯИМ ўсиш даражасининг яна 5,8%га кўтарилишига олиб келади.\n«Биз пандемия таъсирининг тўлиқ кўламини ҳали билмаймиз, бироқ Ўзбекистон ҳукумати ўзининг ислоҳотлар дастурини қўллаб-қувватлашга ва иқтисодиётнинг тикланиши учун зарур бўлган вақтни қисқартиришга қаратилган муҳим чораларни кўрмоқда», дейди ОТБнинг Ўзбекистондаги доимий ваколатхонаси директори Синди Малвичини.\nТаъкидланишича, Ўзбекистонга кириб келадиган инвестициялар 2020-2021 йилларда иқтисодий ўсишнинг асосий омили бўлиб хизмат қилиши кутилмоқда.\n«Бу эса шаҳар инфратузилмасини ва ишлаб чиқариш объектларини ривожлантиришга қаратилган давлат бошчилигидаги инвестицияларнинг такомиллашиши натижаси бўлади.\nРоссия Федерациясида валюта қадрсизланиши пул ўтказмаларига салбий таъсир кўрсатганига қарамай, иш ҳақининг вақти-вақти билан ошиб бориши ва инфляциянинг пасайиши хусусий истеъмолга ижобий таъсир қилиши кутилмоқда», – дейилади ОТБ ҳисоботида.\nЎзбекистон Марказий банки инфляцион таргетлаш натижасида инфляция 2020 йилда 13 фоизга ва 2021 йилда 10 фоизга пасайишини прогноз қилган. Натижада, ОТБ прогнозларига кўра, фискал сиёсат қатъийлашади ва сиёсатга асосланган кредит ислоҳотларининг олиб борилиши кредитлар ўсишини икки баробарга пасайтиради.\n«Бироқ электр энергияси ва табиий газ нархларининг режа асосида кўтарилиши, шунингдек, қишлоқ хўжалигида нархларнинг тартибга солинишининг бекор қилиниши инфляцион босимларнинг ҳосил бўлишига ҳисса қўшади.\nЖорий ҳисобварақ камомади бу йил 4,0 фоизгача ва 2021 йилда 3,5 фоизгача янада камайиши кутилмоқда. Табиий газ ва мис экспорти 2020 йилда пасайиши кутилар экан, буларнинг ўрни олтин экспорти билан қопланади.\nҚишлоқ хўжалигида олиб бориладиган таркибий ислоҳотлар, хизматлар ва саноат учун инфратузилманинг яхшиланиши ва табиий газга бўлган ташқи талабнинг ошиши натижасида 2021 йилда экспорт кенгайиши лозим», – дейилади ҳисоботда.\nОТБ Ўзбекистон бозор иқтисодиётига ўтиш ислоҳотларини олиб бораётгани сабабли инфляцияни пасайтиришга қаратилган саъй-ҳаракатларни давом эттириш зарур, деб ҳисоблайди.\nБанк таклифига кўра, кредит бозорини янада кучайтириш, электр энергияси ва бошқа коммунал хизматлар нархларининг ўзгариши кам таъминланганларга салбий таъсир қилмаслиги учун мақсадли компенсациялар қўллаш лозим.\nҲисоботда, шунингдек, инфляциянинг олдини олиш учун Ҳукуматга транспорт, таълим ва соғлиқни сақлаш соҳаларида хусусий секторнинг иштирокини рағбатлантириш орқали рақобатни ривожлантириш ва импорт маҳсулотлари нархларнинг ошишига йўл қўймаслик учун божхона расмийлаштирув жараёнларини такомиллаштириш катъий тавсия этилган.\nЭслатиб ўтамиз, Ўзбекистон коронавирус пандемияси туфайли бюджетни қўллаб-қувватлаш учун Осиё тараққиёт банкидан 1 млрд долларгача миқдорда маблағ ажратишни сўраган.\nПред. Венесуэла ҳарбий кемаси круиз лайнерига шикаст етказмоқчи бўлиб ўзи чўкиб кетди\nСледующая Карантин даврида фарзанднинг отасига меҳри сабаб оила ярашди\nСамарқандлик шифокор Эркин Ҳакимов коронавирусдан соғайгач, бошидан ўтказганларини ҳикоя қилиб берди. У ВВС ўзбек хизмати …


Қозоғистонда янги от зотлари яратилмоқда - Номадлар,Турклар,Қозоқ одатлари ва анъаналари,Қозоғистон табиати\nҚозоғистонда янги от зотлари яратилмоқда\n#от #жаби #муғалжар #селекция\nҚозоғистонда янги Ақжайиқ зотини чиқариш режалаштирилган. Ҳозир селекционерлар шу йўналишда иш олиб боряпти. Бунинг учун олимлар қозоқ жаби ва муғалжар зотларини чатиштирган. Янги зотга мансуб арғумоқлар чидамли, сермаҳсул бўлиши, хорижнинг зотдор айғирларидан қолишмаслиги мўлжалланган.\nЖанқабил Сатпаев, деҳқон хўжалиги раҳбари:\n- Биз қозоқ зотини муғалжар билан чатиштириш орқали янги зот вужудга келишини кўзлаб ишлаяпмиз. Энг яхшиларини танлаб оламиз. Мақсадимиз шу кунгача кузатилмаган сифатларга эга янги зот чиқариш. Яна бир йўналиш – қозоқ оти ва инглиз зотини чатиштириш. Бу ишлар аслида бир кунлик тадбир эмас. Йиллар керак бўлади.\nУшбу хўжаликда жами 3 минг бош йилқи боқилади. Катта қисмини жаби қозоқ зотига мансуб биялар ташкил қилади. Уларни минса бўлади, инжиқлик қилмайди, лекин кўпроқ сути ва гўшти учун етиштирилади. Муғалжар зоти эса серпуштлиги, самарадорлиги ва чидамлилиги билан ажралиб туради. Янги Ақжайиқ типи ана шу зотларнинг энг яхши жиҳатларини ўзига олади, дейди селекционерлар.\nАлтай Зейнуллин, селекционер:\n- Янги зот олиш учун аввалига жабини кушум зоти билан чатиштирдик, сўнгра иммунитетини кучайтириш, мослаштириш учун муғалжар зоти билан чатиштирдик. Бу зотларнинг ҳаммаси маҳаллий ҳисобланади. Бир йил давомида улар яйловга мослаштирилди. Тирик вазни ортди. Биз маҳсулдорликни кутилган даражага кўтариш билан бир вақтда ушбу жониворларни яйловда яшашга мослаштиришга эришдик.\nСелекционер фикрича, янги гўштбоп ва сутбоп зотлар яратиш – экологик тоза маҳсулот ишлаб чиқаришда янги қадам бўлади, уларнинг озиқ-овқат сифатидаги қиймати юксалади.\nҚозоғистонлик Дана Кариева NASAда малака оширади\nБахитжан Байқадамов хотирасига ёдгорлик ўрнатилди\nҚозоғистонда янги буғдой нави яратилди


БМТ Хавфсизлик кенгашига қўйилган Сребреница қатлиомига доир резолюция Россия ветосига учраши мумкин\nБМТ Хавфсизлик кенгаши 7 июль куни Сребница қатлиомининг 20 йиллигига бағишланган резолюцияни кўриб чиқади. Лекин Британия томонидан ишлаб чиқилган резолюция лойиҳаси Россия тарафидан ветога учраши мумкин. 1990 йиллардаги Болқон уруши пайтида Россия Сербия ва босниялик сербларни қўллаб-қувватлаган.\nРезолюция лойиҳасида Сребреницада рўй берган зўравонликлар қораланади ва келгусида жаҳон бўйлаб геноцид рўй бериши олдини олишга қаратилган хатти-ҳаракатларга чақиради. Ҳужжатда “Сребреницадаги фожиавий воқеаларини геноцид сифатида тан олиш муросага эришиш учун шарт-шароит” яратади, дея қайд этилган ва геноцидни инкор қилиш уринишлари қораланган.\nБосниялик серблар етакчилари 1995 йилнинг июлида Сребреница шаҳарчасида 8 мингга яқин мусулмон эркак ва ўғил боланинг қатлиом қилинганини геноцид, деб тан олишдан бош тортиб келади.\nБМТдаги Россия элчиси ўрибосари Пётр Ильичёв резолюцияни “нифоқ солувчи”, дея атаб, ҳужжат “низонинг бир томонига” қаратилган дея таъкидлади.\nБосния-Герцеговинада 11 июль куни Србереница қатлиомини хотирлаш маросимига тайёргарлик кўрилмоқда.


Жамият 12:51 / 22.09.2018 198904\nЖанубий Кореяда ҳар йили ўтказиладиган ўқишга қабул имтиҳонлари тизими (CSAT) ўзининг ижобий томонлари билан бу борадаги қолоқ ва ривожланаётган давлатлар учун ўрнак бўлади. CSAT (college scholastic ability test) – ўқувчиларнинг олий ўқув даргоҳига қабул имтиҳонлари жараёнини англатадиган тизимдир. Бу тизим 1994 йилдан буён самарали ишлаб келмоқда. Тест жараёнлари йилда бир марта, ноябрь ойида ўтказилади. Бу кунни абитуриентлар «инсон тақдири ҳал бўладиган кун» деб аташади.\nҲукумат имтиҳонлар чиндан ҳам шаффоф ўтишини назоратига олади. Катта бозорлар ишламайди. Кераксиз ёки муқобил варианти бор самолёт рейслари вақтинча тўхтатилади. Шовқинлар даражаси камайтирилади. Мамлакат сокинликка чўмади. Кўчада полиция машинаси ичида имтиҳонга кетаётган абитуриентларга ҳам кўзингиз тушса ҳайрон бўлманг. Полиция ходимлари абитуриентлар имтиҳон биносига кеч қолмаслиги учун кўмаклашаётган бўлади. Улар ёшлар келажак асосчилари бўлишини яхши англашади.\nИмтиҳон жараёнларига мансабдор шахслар пул топиш имконияти сифатида қарамайди. Бунга тубанликнинг энг охирги босқичи сифатида қарашади. Улар бу жараёндан фақатгина разил шахслар ўз манфаати йўлида фойдаланади, деб билишади. Улар бу соҳада келажакка деярли хиёнат қилишмайди.\nАфсуски, бизда, Ўзбекистонда кириш имтиҳонларида қабиҳ ишлар учраб туради. Одамлар бир-бирини алдайди. Бир томон фарзанди ўқимасдан, тайёрланмасдан, қийналмасдан ва ҳаттоки имтиҳонсиз, пора эвазига ўқишга киришини истаса, иккинчи тараф унга кўмаклашиб ўша ҳаром пулни олиб, боласига едиради. Оқибатда биринчи тарафнинг фарзанди бўлғуси порахўр бўлиб етишади. Нафси йўлида Бенжамин Франклин расми туширилган долларларда пора оладиган шахсга айланади. Иккинчи тарафнинг фарзанди ҳам «ҳаромхўр» бўлади, барча разилликларни қилади. Чунки ҳаром еб катта бўлганда! Вақт ўтиб ота-оналар «Нега, эй Худо? Cенга нима ёмонлик қилгандим?» деб аттанг қилиб қолишади. Лекин кеч бўлади. Бу дунёдаги жазо эса ҳеч нарса эмас...\n«Kun.uz» таҳририятига яқинда Наманган вилояти, Янгиқўрғон туманида истиқомат қилувчи оила мурожаат қилди. Оила боқувчиси Алишер Раҳимовнинг айтишича, қизи Мухлиса Ахмадуллаева ўтган йили Наманган Давлат университетининг «Хорижий тил ва адабиёти: инглиз тили йўналиши»га ҳужжат топширган. 1 август куни ўтказилган имтиҳонлар якуни бўйича 59,8 балл тўплаган ва кириш имтиҳонидан йиқилган. Йиллар давомида тайёрланган абитуриент ўз натижасидан ҳайратланган. Шубҳаланган.\nОила Тошкент шаҳрига келиб Вазирлар Маҳкамаси ҳузуридаги Давлат тест марказига ёзма эътироз билдирган. Эътироз кўриб чиқилган. Уларга тест топшириқлари китоби ва жавоблар варақаси кўрсатилган. Бу қоғозлар Мухлисаники эмасди.\nУлар судга ариза билан шикоят қилган. Отанинг таъкидлашича, Давлат тест маркази директори Мажит Каримов «Агар судда ютсангиз, мен қизингизни албатта ўқишга тиклатиб бераман» деб ваъда қилган.\nИшни Тошкент шаҳар Сергели тумани маъмурий суди кўриб чиққан. Аввалига суд томонидан тест топшириқлари китоби ва жавоблар варақасидаги ёзувлар сохта ёки сохта эмаслигини аниқлаш мақсадида экспертиза тайинланган. Ўзбекистон Республикаси Адлия Вазирлиги ҳузуридаги Х.Сулаймонова номидаги Республика суд экспертиза маркази экспертиза ўтказган. Хулосага кўра, қоғозлардаги имзо ва ёзувлар Мухлисаники эмаслиги аниқланган.\nНиҳоят, 2018 йилнинг 19 июль санасида Сергели туман маъмурий суди ҳал қилув қарорини эълон қилади. Давлат тест маркази томонидан тақдим қилинган саволлар китоби ва жавоблар варақаси ҳақиқий эмас деб топилади. Яшасин адолатли суд! Вазирлар Маҳкамаси ҳузуридаги Давлат тест маркази зиммасига шикоятни қайта кўриб чиқиш мажбурияти юклатилди.\nБироқ, ҳозирга қадар Мухлисанинг ўқишга тикланиш масаласи аро йўлда қолмоқда. Ваъда берган бошлиқ бу унинг ваколати эмаслигини тушуниб етган. Маъмурий суд абитуриентларни талабаликка қабул қилиш Давлат қабул комиссияси ваколатига киришини маълум қилган. Оила қизининг ўқишга тикланишини истайди. Улар жуда кўп ташкилотларга мурожаат қилишган. Лекин натижа йўқ.\nАлишер аканинг сўзларига кўра, Давлат тест маркази ходимлари қиздан қоғозлар ўзимники ва даъвойим йўқ деб ёзиб беришини сўраган. Мухлиса рози бўлмаган. Қайта имтиҳон ўтказамиз, ундан ўтсангиз, кейин ёрдам беришимиз мумкин, деб ҳам айтишган. Мухлиса албатта бунга ҳам рози бўлмаган. Ахир қандай рози бўлсин? У ўз ишини 2017 йилнинг 1 августида бажариб бўлган. Жабрланувчилар асл тест топшириқлари китоби ва жавоблар варақаси топилишини истайди.\nШу ўринда ҳар бир соғлом инсонда саволлар пайдо бўлиши табиий. Тест топшириқлари китоби ва жавоблар варақасининг «оригинал»и қаерда? Йўқотилганми? Қандай йўқотилган? Ёки нима мақсадда йўқотилган? Йўқ қилинганми? Вазирлар Маҳкамаси ҳузуридаги Давлат тест маркази шунчалик беғамлик билан иш юритадими? Энди руҳий зўриқиш билан шифохоналарда даволаниб чиққан бечора қизнинг аҳволи не кечади? Суд қарори туриб нега Мухлисадан Давлат тест маркази ходимлари даъвойим йўқ деб ёзиб беришни сўрашган?\nМурожаатчиларни яқинда Давлат тест марказига чақиришган экан. Фурсатдан фойдаланиб юқоридаги саволларимизга жавоб олиш мақсадида мурожаатчилар билан бирга Давлат тест марказига бордик. Уларнинг ёнида кузатувчи сифатида қатнашмоқчи эдик. Лекин бизни киритишмади. Саволлар масаласида директор ёрдамчиси чиқиб, бу масала билан мурожаатлар бўлими ишлашини айтди. Уларни кутдик, лекин жавоб бўлмади. Кейин Мажит Каримовдан изоҳ олиш учун dtm.uz сайтида берилган рақамга боғландик. Телефонни ёрдамчиси олиб, у йўқлигини ва қўнғироқ қилганимиз ҳақида албатта хабар беришини айтди. Лекин у ердан ҳам ҳанузгача жавоб бўлмади.\nҲозирда ҳал қилув қарори асосида Тошкент шаҳар Юнусобод тумани ички ишлар бошқармаси ҳузуридаги тергов бўлими тергов ҳаракатларини олиб бормоқда. Улар ҳужжатларни сохталаштирган шахсни қидиришмоқда. Бу кўзбўямачилик ва ёлғонларга тез орада барҳам берилиб, жиноятчи ва жавобгар шахслар тез орада жазосини олиши керак. Бош прокуратура ва Ички ишлар вазирлиги бу масала ҳал этилишини назоратига олади. Вазирлар Маҳкамаси ҳам бу масалада жим турмаслигини кутиб қоламиз. Ҳар ҳолда, ташкилот айнан Вазирлар Маҳкамаси ҳузурида. Мазкур ҳолатга жавобгар бошқа масъул шахслар ҳам жазосини олиши керак.\nЯқинда Вазирлар Маҳкамаси ҳузуридаги Давлат тест маркази сайтида «Алоҳида эътироф этамиз – Давлат тест маркази бундан кейин ҳам барча оммавий ахборот воситалари билан ҳамкорлигини мустаҳкамлашда давом этади, жамоатчилик билан ахборот алмашишда уларга ишонади» деб жар солган эди. Бироқ буни амалиётда кўрмаяпмиз. ДТМ раҳбарияти билан боғланишга бир неча бор ҳаракат қилдик, натижа бўлмади. Ҳамкорлик қилмоқчи эдик, ташкилот ёпиқ. Бўлган воқеага изоҳ бера олишмади.\nЭнди бундан буёғига ёпиғлиқ қозон ёпиғлигича қолмайди. Президент бошлаётган йўлдан боришга мажбурмиз. Давлат раҳбари ўз жамоаси билан муаммоларни ҳал қилиш учун елиб-югураётган маҳалда ишга совуққонлик билан қарашга ҳеч кимнинг ҳаққи йўқ. Муаммо борми ҳал қилайлик. Беғам бўлмайлик. Бюджетдан берилаётган пулни ҳалол олайлик. Халқнинг пули у. Эплай олмаяпмизми, жойимизни бўшатиб қўяйлик. Ватан ривожи учун хизмат қилишга тайёр кадрлар топилади.


БМТ Хавфсизлик кенгаши Косово масаласини муҳокама этмоқда.\n26 ноябр 2020, Тошкент вақти: 09:30\nҒарб давлатлари томонидан қўллаб-қувватланган резолюция лойиҳасида Косово мустақиллиги масаласида 120 кун мобайнида музокараларни бошлаш таклифи илгари сурилган. Шунингдек, ҳужжатда халқаро ҳамжамият назорати остида Косовога мустақиллик мақоми бериш назарда тутилган.\nАҚШнинг БМТдаги элчиси Залмай Халилзоднинг айтишича, резолюция қабул қилиниши учун овозлар етарли, бироқ Россия вето қўйиш ҳуқуқидан фойдаланиши мумкин.\nРоссия Косово масаласида жараёнда иштирок этаётган барча томонлар хоҳиш-истаги инобатга олинишини талаб қилиб келмоқда.


Ўзбекистон вилоятларида жамоат транспортларидаги йўлкира нархи оширилади - Фарғона.Ру ахборот агентлиги\n00:38 msk, 20 Март 2019\nЎзбекистон вилоятларида жамоат транспортларидаги йўлкира нархи оширилади\n26.04.2018 16:00 msk\nАндижондаги автобус. Gazeta.uzсайти фотоси\nЎзбекистон вилоят ҳокимликлари жамоат транспортларидаги йўлкира ҳақини ошириш ниятидалар. Йўлкира тарифларининг оширилишига Молия вазирлигининг хати асос қилиб олинган, деб хабар беради Kun.uz.\nНаманган вилоят ҳокимлиги томонидан киритилган қарор лойиҳасига кўра, Наманганда 2018 йилнинг 1 май санасидан эътиборан жамоат транспортида йўлкира ҳақи 1000 сўм ($0,12) этиб белгиланади. Ҳозирги вақтда Наманганда автобусларда йўлкира ҳақи 500 сўмни ($0,06) ташкил этмоқда.\nАндижон вилоят ҳокимлиги томонидан киритилган қарор лойиҳасига кўра, Андижон шаҳар ҳудудида фаолият кўрсатаётган автобус йўналишлари учун йўл кира нархлари 1000 сўм ($0,12) этиб белгиланади. Андижон шаҳар ҳудудида фаолият кўрсатаётган йўналишли таксилар учун йўл кира нархлари 5 километргача бўлган масофага— 1000 сўм ($0,12) миқдорида; 5 километрдан юқори бўлган масофа учун – 1500 сўм ($0,18) этиб белгиланиши назарда тутилган.\nҚарши шаҳар йўловчилар транспортида йўловчилар ташиш хизматларининг чекланган тарифи «Дамас» русумли автотранспорт воситалари учун йўлкира ҳақи бир йўловчи учун 1500 сўм ($0,18), «Исузу» автобусларига 1000 сўм ($0,12) этиб белгиланган. Ушбу қарор ҳокимликнинг расмий веб-сайтига эълон қилинган кундан эътиборан кучга киради.\nҚорақалпоғистон Республикасида қуйидаги тарифлар ўрнатилган: бир марталик автобусда йўловчиларни ташиш хизмати тарифи 900 сўм ($0,11) ва йўналишли таксида йўловчиларни ташиш хизмати тарифи 1000 сўм ($0,12) миқдорида белгиланган.\nАввал хабар берилганидек, Самарқанд шаҳрида жамоат транспортлари учун йўлкира ҳақи 20 апрелдан эътиборан 1200 сўм этиб белгиланган эди. Самарқанд шаҳрида йўлкираси 900 сўм ($0,11) автобус ва йўлкираси 1000 сўм ($0,12) бўлган трамвайлар 19 апрелдан бошлаб йўловчилардан йўлкира учун 1200 сўм ($0,15) олишмоқда.\nҲозирги пайтда жамоат траспортларидаги энг катта нарх Тошкент ва Самарқандда ўрнатилган – 1200 сўм ($0,15). Чирчиқда (Тошкент вилояти) йўлкира ҳақи 800 сўм ($0,09), Ургенч ва Бухорода – 700 сўм ($0,08), Қўқонда (Фарғона вилояти) – 600 сўмни ($0,07) ташкил этади. Фарғона, Риштон (Фарғона вилояти) ва Термиз шаҳри аҳолиси жамоат траспортида юриш учун 500 сўм ($0,06) тўламоқда.


Ўзбекистонда уран қазиб чиқариш ҳажмлари ошади - Anhor\nAnhor Все посты Ўзбекистонда уран қазиб чиқариш ҳажмлари ошади\nПрезидент бу лойиҳалар билан чегараланмасдан, юқорироқ марра олиш кераклигини таъкидлади. Шу мақсадда, 2022-2026 йилларда геология-қидирув ишларини амалга ошириш бўйича алоҳида дастур ишлаб чиқиш вазифаси қўйилди. Бу дастурда 8 та янги кон ва 18 та истиқболли майдон ҳисобига уран захирасини ошириш, замонавий бурғилаш ускуналарини олиб келиш, рақамли геология моделини яратиш кўзда тутилади.\nЎзбекистон Тикланиш ва тараққиёт жамғармаси ҳузурида “Янги кон” лойиҳа офиси ташкил этиш, унинг устав капиталига 15 миллион доллар ажратиш мўлжалланган. Бу лойиҳа офиси литий, алюминий, магний, графит ва бошқа нодир металларни ишлаб чиқариш бўйича инвестиция лойиҳаларини амалга оширади.


Руминия-Ўзбекистон ҳамкорлик сари қадам\n2019 йил 4 июль куни Ўзбекистон Миллий кутубхонасида Руминиянинг Европа Иттифоқи Кенгашига раислик муддати тугаганлиги боис ўтган давр фаолиятининг сарҳисобига бағишланган тадбир ҳамда ҳайкалтарош Константин Бранкузи асарлари фотосуратлари ва Руминия миллий маданияти намуналари кўргазмаси бўлиб ўтди.\nЎзбекистондаги Руминия элчихонасининг фавқулодда вазири Л.Чернаиану Руминиянинг олти ой давомида Европа Иттифоқи Кенгашида амалга оширган ишларини сарҳисоб этди. “Кенгашга раислик даврида Руминия ўз олдига Европа Иттифоқининг ҳамжиҳатлигига эришиш каби устувор вазифани қўйди. Раис-мамлакат сифатида у тўртта асосий йўналишдан иборат Ишчи дастур ишлаб чиқди. Биринчиси, барча фуқаролар ва аъзо давлатлар учун барқарор ва тенг ривожланиш имкониятларини берувчи Европада яқинлашиш ва бирлашишга қаратилган “Яқинлашув Европаси” йўналиши. Иккинчи йўналиш “Хавфсиз Европа” деб номланиб, бу фуқаролар учун хавф туғдирадиган янги муаммоларини ҳал қилишни назарда тутади. Учинчи йўналиш “Европа кучли глобал ўйинчи” деб номланади. Унда раислик қилувчи Руминия Иттифоқнинг ташқи ишлар ва хавфсизлик сиёсати бўйича Олий вакилини қўллаб-қувватлайди. Охирги йўналиш “Умумий қадриятлар Европаси” дир”.\nЎзбекистон Миллий кутубхонаси директори У.Тешабоева меҳмонларни қутлади ва келажакда самарали ҳамкорликка умид билдирди. “Ўзбекистон Республикаси Руминиянинг Марказий Осиёдаги муҳим ҳамкори саналади. Мамлакатларимиз ўртасидаги ҳамкорлик мустаҳкам принциплар ва қадриятлар, ўзаро ҳурмат ва ишончга асосланган. Биз умид қиламиз-ки, мазкур тадбир бизнинг нафақат Руминиянинг Ўзбекистондаги элчихонаси билан, балки мамлакатингиздаги кутубхоналар билан ҳамкорлик қилишимизга кўмаклашади”.\nЕвропа Иттифоқи делегацияси раҳбари Э.Стипраис Руминия делегациясига фидокорона хизматлари учун ташаккур изҳор этди ва: “Европа Иттифоқи Кенгашига раислик даврида Руминия умумий устувор йўналишларда - кучли иқтисод, кучли бошқарув, янада яқин алоқалар ва янада кучли жамиятни ривожлантиришга йўналтирилган “2020 йилда 20 ютуқ” дастурини илгари суриб Шарқий қўшничиликка қаратилган ёндашувларини қўллаб-қувватлади ва хайрихоҳлик қилди”, - деди.\nТадбир доирасида кутубхона фойесида румин ҳайкалтароши Константин Бранкузи асарлари фотосуратлари ва Руминия миллий анъанавий кийимлари намуналари кўргазмаси бўлиб ўтди.\nМашҳур руминиялик ҳайкалтарош Константин Бранкузи 1876 йил 19 февралда Руминияда туғилган. Ижодининг илк даврида у ҳақиқий портретлар (тош, гипс) яратишга қизиққан бўлса, кейинчалик унда замонавий услубга, декоратив шаклга, нур ва соя тебранишларини тасвирлашга қизиқиш уйғонди. Бранкузи санъатининг характерли хусусияти геометрик жиҳатдан соддалаштирилган, архаик шаклга ва катталаштирилган тасвирларни яратишдир. Бранкузи ҳамиша Руминия фольклор санъати - ёғоч ўймакорлигининг табиий гўзаллигига содиқ қолди. Бранкузи ижоди XX асрнинг бадиий тажрибаси хазинасига кирди. Уста ҳайкалтарошнинг асарлари дунёнинг етакчи музейларида, хусусан, Парижда ва АҚШда сақланади.\nКутубхона фойдаланувчилари жун, бўз ва зиғирпоя толасидан тайёрланган румин анъанавий миллий либослари намуналари билан танишиш имконига эга бўлишди. Бу ерда эркаклар шимлари, кўйлаклари, нимчалар, аёллар кўйлаклари, сорочкалари, шунингдек кийимларни безаш учун боғичлар ва тасмалар билан танишиш имконига эга бўлдилар.


Ташкилотда 1080-счётда бир неча йил олдин, корхона ЯСТни тўлаган пайтда харид қилинган инвентарь ҳисобда туради. Фойдаланишга беришда инвентарь ўз вақтида харажатларга ҳисобдан чиқарилмаган. Корхона айни пайтда умумбелгиланган солиқларни тўлайди.\nИнвентарни ҳисобдан чиқариш чоғида фойда солиғини ҳисоблашда солиқ оқибатлари юзага келадими?\n– Жорий ва ўтган йиллардаги ҳисобот маълумотлари ҳисоботда маълумотлар нотўғри кўрсатилганлиги аниқланган ҳисобот даври учун молиявий ҳисоботда тузатилади. Олдинги даврлардаги молиявий ҳисоботларни қайта топшириш талаб этилмайди (АВ томонидан 27.08.1998 йилда 484-сон билан рўйхатдан ўтказилган 3-сон БҲМСнинг 16-банди).\nҲисобот даврида фойда солиғини ҳисоблашда олдинги даврлардаги хатолар тузатилганда солиқ оқибатларининг юзага келиши ушбу хатолар қанчалик муҳимлигига боғлиқ бўлади.\nХатонинг муҳимлиги мезони ҳисоб сиёсатида кўрсатилади. У мавжуд бўлмаса, ҳар қандай хато суммаси муҳим ҳисобланади.\nОлдинги даврда йўл қўйилган муҳим хатоларни тўғрилаш суммаси йил бошигача тақсимланмаган фойда сальдосини ўзгартириш йўли билан бухгалтерия ҳисоби ва молиявий ҳисоботда акс эттирилади (3-сон БҲМСнинг 17-банди). Бундай хатоларни тузатиш вариантида корхонада солиқ оқибатлари юзага келмайди, сабаби корхонангиз илгари ЯСТ тўловчи бўлган.\nХатолар муҳим бўлмаса (арзимайдиган даражада бўлса), улар ҳисобот йилидаги бошқа харажатлар таркибига киритилади.\nҲисобот йилида аниқланган ўтган йиллардаги операциялар бўйича харажатлар ва зарарлар, бундан Солиқ кодексининг 147-моддасига мувофиқ чегириб ташланмайдиган харажатлар ва зарарлар мустасно (Солиқ кодексининг 145-моддаси 40-банди «г» кичик банди*) фойда солиғини ҳисоблашда чегирилмайдиган харажатлар ҳисобланади.\nУшбу харажатлар чегириладиган харажатлар деб эътироф этилиши муайян хавфи мавжуд, чунки улар корхона фойда солиғи тўловчиси ҳисобланмаган даврга тааллуқлидир.\n*01.01.2020 йилгача амалда бўлган.


Ўзбекистон МДҲда ун импорт қилишда биринчи\n27 октябр 2020, Тошкент вақти: 02:49\nЎзбекистонликлар ўз унидан кўра қозоқ унини афзал билади.\nҚозоғистондан энг кўп ун импорт қилаётган мамлакат Ўзбекистон бўлиб қолмоқда. Ғалла мустақиллигига эришган Ўзбекистон ҳали ҳам қозоқ унига эҳтиёж сезмоқда.\nЯнвар ва феврал ойларида Қозоғистондан қарийб 49 миллион АҚШ доллари миқдоридаги 158 минг 25 тонна ун Ўзбекистонга сотилган. Бу маълумотлар Қозоғистон Божхона назорати қўмитасидан олинди.\nЎзбекистон ҳукумати бир неча йилларда бери ғалла мустақиллигига эришганлиги ва аҳолини ўз уни билан таъминлаганлигини айтиб келади.\nБироқ кузатувчилар, бу "ғалла мустақиллигида" қусур борлигини кўрадилар.\n“Ўздонмаҳсулот” ҳиссадорлик компаниясининг шахси сир қолишини истаган собиқ мулозимларидан бирининг фикрича, агар Ўзбекистонда ҳукумат айтаётганидек 7 миллион тонна ғалла етиштирилганида эди, мамлакатда паррандачилик ва чорвачилик ҳам ривожланиб кетган бўларди.\n- Ҳар йили 6 миллион 610, яқин 7 миллион, икки центнердан қўшилиб келаяпти. 48 эди, 50 бўлди. Энди бу йил Худо хоҳласа 52гача кўтаради. Бу ҳаммаси ҳаво, бўшлиқ! Бу 1 миллион 300 минг, 1 миллион 400 минг квадрат метр ғалла экилаëтган майдонларда ҳеч қандай мумкин эмас, Ўзбекистон шароитида шунча ғалла олиш. Климатнинг ўзи буғдойга мос эмас, иккинчидан сув етмайди,- дейди “Ўздонмаҳсулот” собиқ расмийси Озодлик билан суҳбатда.\nЎзбекистонлик иқтисодчи Фаррух Ҳожиакбаров ҳам Ўзбекистоннинг ғалла мустақиллигига шубҳа билдирар экан, мамлакатга уннинг импорт қилиниши ва унинг сотилиши ҳукуматдаги махсус одамларнинг назорати билан амалга оширилишини таъкидлайди:\n- Ўзбекистонга Қозоғистондан ун киради, буғдой киради. Ўзлари Ўзбекистондаги тегирмонларда, мелница деймиз, катта мелницаларда Қозоғистон буғдойини Ўзбекистон буғдойи билан аралаштириб ëки бўлмаса Қозоғистоннинг логотипини уриб, қозоқ уни деб чиқариб бозорларда сотишади. Асосан бақувват ширкатлар, давлат миқëсидаги, давлат монополияси бўлган ширкатлар буғдой олиб киради. Ҳозир Қозоғистондан кириб келаëтган унга акцизни ошириши сабаби контрабанда камайсин дейди. Қолаверса, ўзлари олиб киришади. 15 фоиз ҳам катта нарсада. Ўзлари 15 фоиз эмас 5 фоизми, 6 фоизми тўлашади. Нархни тушириб олиб киради.\nИқтисодчи Фаррух Ҳожиакбаровнинг айтишича, буғдойни импорт қилишда ҳам "ўзбекчасига" иш тутилади:\n- Буғдойни асосан икки хил контракт билан олиб киришади. Мисол учун мен 100 долларга олиб кирсам, сиз 200 долларга олиб келасиз. Сиз 200 доллардан акциз тўлайсиз. Мен 100 доллардан тўлайман. Мен масалан минг вагон фуражний(озуқабоп) 4-сорт деб олиб кираманда, арзон нархда. На самом деле биринчи сорт бўлади. Мен каттаманку. Мени ким текшириб ўтирибди, тўғрими?- дейди ўзбекистонлик иқтисодчи Фаррху Ҳожиакбаров.\n1 апрелдан Ўзбекистонга ташқаридан олиб келинадиган унга солинадиган акциз солиқлари яна 15 фоизга оширилди.\nЎзбекистон қозоқ унининг минтақадаги асосий харидорларидан ҳисобланади. Қозоғистонлик кузатувчиларга кўра, Ўзбекистон расмий шартномалар асосида йилига ўртача 1 миллион тонна қозоқ унини сотиб олади ва бу аҳоли истеъмол қиладиган йиллик ун миқдорининг 15-20 фоизини ташкил қилади.\nОзодликнинг манбаларига кўра, шу кунларда Ўзбекистонда маҳаллий уннинг 50 килограмлик қопи ўртача 40-50 минг сўм, қозоқ унининг бир қопи эса, 70 мингдан 100 минг сўмгача сотиляпти.\n- Лекин ўзбек унининг ўзидан нон ёпиб бўлмайди, тандирдан оқиб тушади. Шунинг учун нонни ё қозоқ унидан, ё ҳеч бўлмаганда иккаласини аралаштириб ёпишга мажбурмиз,- дейди суҳбатдошларимиздан бири.


ЎзА - Гай Райдер: Халқаро меҳнат ташкилоти Ўзбекистонда амалга оширилаётган ислоҳотларни қўллаб-қувватлайди\n15.12.2018 00:18:23 Чоп этиш версияси\nГай Райдер: Халқаро меҳнат ташкилоти Ўзбекистонда амалга оширилаётган ислоҳотларни қўллаб-қувватлайди\n– Ташрифим доирасида Президент Шавкат Мирзиёев билан учрашиш шарафига муяссар бўлдим. Музокара дўстона ва конструктив руҳда кечди. Унда ҳамкорлигимиз давомида эришилган ютуқлар ва истиқболли режалар юзасидан фикр алмашдик.\nМамлакатингиз билан мажбурий меҳнатга чек қўйиш бўйича фаол ҳамкорлик қилиб келмоқдамиз. Ўзаро англашув ва ишонч асосида олиб борилган саъй-ҳаракатлар натижасида ушбу масалалар бўйича ютуқларга эришяпмиз. Қайд этишни истардимки, бугун ХМТ юртингизда меҳнат муносабатларида амалга оширилаётган кенг кўламли ислоҳотларни қўллаб-қувватлайди.\nҲозирги кунга келиб Ўзбекистоннинг кўплаб соҳаларда эришаётган ютуқлари халқаро ташкилотлар, хусусан, БМТ ва кенг халқаро жамоатчилик томонидан эътироф этилмоқда.\nСафар доирасида “Барқарор тараққиёт мақсадлари доирасида муносиб бандликни таъминлаш: халқаро амалиёт ва Ўзбекистон тажрибаси” мавзусида ташкил этилган халқаро конференцияда иштирок этдим. ХМТ ташкил этилганининг 100 йиллиги арафасида ўтказилган ушбу нуфузли анжуман келгусидаги фаолиятимиз йўналишларини ва мақсадларини белгилаб олишда муҳим аҳамият касб этади.


Афғонистон ва Покистон терроризмга қарши биргаликда курашади\n11 апрел 2021, Тошкент вақти: 05:46\nАфғонистон президенти маъмурияти тарқатган хабарга кўра, якшанба куни Ҳомид Карзай телефон орқали Покистон бош вазири Юсуф Ризо Ғилоний билан боғланиб, терроризмга қарши кураш масаласини муҳокама қилган. Афғонистон раҳбари Исломободда содир этилган портлашни кескин қоралаб, терроризмдан қутулишнинг ягона йўли ҳамкорлик эканини таъкидлаган. Покистон бош вазири ҳам бу масалада қўшма стратегия ишлаб чиқиш тарафдори эканини маълум қилган.\nПокистон Ички ишлар вазирлиги шанба кунги портлаш ортида “Ал-Қоида” ёки “Толибон” ҳаракатларига алоқаси бор жангарилар тургани тўғрисида баёнот тарқатди.\nШунингдек, Покистон раҳбарияти шанба кунги портлашдан омон қолгани ошкор қилинди.\nПокистон Ички ишлар вазирлиги расмийси Раҳмон Маликнинг билдиришича, президент, бош вазир ва ҳарбий қўмондонлар шанба куни айнан “Мэриотт” меҳмонхонасига тушликка тўпланишни режалаштирган. Бироқ сўнгги сонияларда бу учрашувни бошқа жойга кўчириш қарори қабул қилинган.\nИсломободдаги “Марриот” меҳмонхонаси яқинида шанба куни содир этилган мудҳиш портлашда 60га яқин одам ҳалок бўлиб, юзлаб фуқаро тан жароҳати олган эди.


ОЧЛ. “Ал Васл” – “Насаф”. Таркиблар маълум - "Насаф" ФК расмий веб-сайти\nОЧЛ. “Ал Васл” – “Насаф”. Таркиблар маълум\nБугунги учрашувда майдонга тушадиган жамоалар таркиби эълон қилинди. Марҳамат танишинг.


Бостон полицияси Россия разведкасидан огоҳлантирув олмаган\n30 июн 2022, Тошкент вақти: 17:55\nЖоҳар (чапда) ва Темурлан Царнаев Бостон марафони пайтида.\nБостон полицияси раҳбари Эдвард Дэвис АҚШ Конгрессидаги тинглов пайтида Темурлан Царнаев борасида Россия разведкасидан ҳеч қандай огоҳлантирув олмаганини маълум қилди.\nСобиқ сенатор Жозеф Либерман АҚШ махсус хизматларини ўзаро мувофиқлаштирилмаган фаолиятда айблади. Либерманнинг айтишича, махсус хизматлар ўзаро ҳамкорлик қилганларида Бостондаги портлашларнинг олдини олиш мумкин бўлар эди. Унга кўра, Россия ҳукумати АҚШ Федерал тергов бюроси ва Марказий Разведка хизматини 2011 йилда Темурлан Царнаев радикал исломий қарашларга эга эканидан огоҳлантирган.\nАка-ука Темурлан ва Жоҳар Царнаевлар 15 апрел куни Бостон марафони пайтида содир этилган портлашларни уюштирганликда айбланмоқда. Темурлан Царнаев 19 апрел куни полиция билан отишма пайтида ўлдирилган. Жоҳар Царнаев эса қўлга олинган. Бостон портлашларида уч одам ҳалок бўлган ва 260 дан ортиқ одам яраланган эди.


«Инвесторларга палов эмас, аниқ қонунлар ва имкониятлар керак» — Содиқ Сафоев – Газета.uz\nLotinchada 23 август 2019, 23:17 Иқтисодиёт\nОлий Мажлис Сенати раисининг биринчи ўринбосари Содиқ Сафоев Ўзбекистонда инвестицион фаолиятни яхшилаш бўйича ишлардаги жиддий камчиликлар ва муаммолар тўғрисида маълум қилди, дея хабар берди «Газета.uz» мухбири.\nСенат раисининг биринчи ўринбосари маҳаллий тадбиркорлар тўғрисида ҳам унутмаслик кераклигини таъкидлади. «Инвестициялар ҳақида гапирганимизда, биз фақатгина чет эллик инвестоорлар ҳақида ўйламаслигимиз керак. Бутун дунёда асосий инвестиция — бу ички инвестция: аҳоли маблағлари, тадбиркорларнинг эркин маблағларидир. Шу сабабдан капитал бозорини қайта жонлантириш бўйича катта ишлар амалга оширилмоқда», — деди сенатор.\nУ қурилишга рухсат олиш, ер участкаларини ажратиш жараёнларининг шаффоф эмаслиги ва мураккаблигини қайд этди. «Жойларда „Ягона дарча“ тизими ишлаётгани йўқ. Биз буни тан олишимиз ва чоралар кўришимиз керак».\n«Солиқ ислоҳотлари натижасида вилоятларнинг маҳаллий бюджетларида катта миқдорда маблағлар қолмоқда. Биринчи ярим йиллик якунлари бўйича 2,5 трлн сўм қолди, бу [ўтган йилги кўрсаткичдан] қарийб 1,5 баробар кўп демакдир. Агарда ҳудудий жамғармаларни ташкил этсак ва лойиҳалар молиялаштирилса, ўшанда инвесторлар келади. Бу халқаро тажриба… [бюджетни] марказсизлантириш услубларидан бири», — дея таъкидлади Содиқ Сафоев.


Фарғонада “Экошаҳар” бунёд этилади\nПрезидент Шавкат Мирзиёев раислигида Фарғона вилояти фаоллари билан йиғилиш давом этмоқда. Қайд этилганидек, йиғилиш аввалгиларидан ўзгачароқ форматда давом этмоқда – соҳа масъуллари, вазирлар ва ҳокимларнинг ҳисоботи, Фарғона юзасидан таклифларини эшитишга кўпроқ вақт ажратилмоқда.\nЖумладан, Бош вазир ўринбосари О.Раматовнинг ҳисоботида қайд этилишича вилоят марказида 40 минг аҳолига мўлжалланган “Экошаҳар” қурилади. Бу ерда 70 гектар майдонда “Янги Ўзбекистон боғи” бунёд этилади. Аҳолини ичимлик суви таъминотини яхшилаш борасидаги ишлар давом эттирилади.\nШунингдек, вилоятда ички йўлларда ҳам кенг кўламли қурилиш-таъмирлаш ишлари амалга оширилади. Қўшимча равишда 116 километр йўллар кластер усулида бетон-қопламага ўтказилиши маълум қилинди.


Собиқ ички ишлар ходими орадан 9 йил ўтиб айбсиз, деб топилди - Ўзбекистон овози газетаси\nСобиқ ички ишлар ходими орадан 9 йил ўтиб айбсиз, деб топилди\nлекин ишга қайта тикланмади...\nБомуротов Бобир Бомурот ўғли 1976 йил 4 октябрда Қашқадарё вилояти Косон тумани Нартибаланд қишлоғида туғилган. Тумандаги умумий ўрта таълим мактабини битириб, 1995-2000 йилларда Қозоғистон Республикасининг Экологик-гуманитар академияси ҳуқуқшунослик факультетида сиртдан ўқиб, олий маълумотли ҳуқуқшунос дипломини олган. ИИВ Қоровул қўшинларига қарашли ҳарбий қисмда муддатли ҳарбий хизматни ўтаб, 2002 йилдан Қашқадарё вилоят ИИБ Косон туман Қўриқлаш бўлимига ишга қабул қилинган. 2008 йилда ҳуқуқшунослик йўналиши бўйича Ички ишлар вазирлиги академияси сиртқи бўлимини тамомлаган.\nБомуротов Бобир Бомурот ўғлининг газетамиз Бош муҳарририга йўллаган мурожаатидан иқтибос:\n“Мен Ўзбекистон Президентига, Ватанимга, халқимиз тинчлиги ва фаровонлиги, осойишталиги учун хизмат қилишга доимо тайёрман. Ички ишлар ходими бўламан, жиноятчиликнинг олдини оламан, деб болалигимдан орзу қилиб, милиционер бўлиш учун тинмай ўқидим ва ИИВ Академиясига ўқишга кирдим. Қашқадарё вилоят ИИБнинг махсус инспекцияси ходимлари мени ички ишлар органларида ишлаш ҳуқуқидан маҳрум қилишди. Уларнинг менга нисбатан қилинган туҳматни қўллаб-қувватлаши, нотўғри хулоса чиқариши оқибатида севган касбимдан асоссиз айрилдим”...\nЭндигина 33 ёшни қоралаган, ўзига қўйилган вазифани ҳалол бажариб, ишлаган жойида аҳоли ҳурмат-эътиборига сазовор бўлган, юқори раҳбарият назарига тушган, хизмат пиллапояларидан муваффақиятли кўтарилиб келаётган Бомуротов Бобир Бомурот ўғли 2009 йил 29 апрелда Қашқадарё вилоят Ички ишлар бошқармаси бошлиғининг буйруғига асосан “Ички ишлар идораларида хизматни ўташ ҳақидаги муваққат Низомнинг 69-моддасига асосан, яъни ички ишлар идоралари ходими номига номуносиб хатти-ҳаракатлар содир этганлиги учун” ишдан бўшатилди.\nХўш, Бомуротов Бобир Бомурот ўғли қандай номуносиб хатти-ҳаракатлар содир этган?\nУ 2003 йил ноябрь ойидан 2005 йил апрель ойигача Косон туман ИИБ Пўлати қўрғони бўлимида навбатчи ёрдамчиси вазифасида ишлаган. 2005-2008 йилларда кинолог, туман ИИБ статистика бўлимида кичик инспектор бўлган. Туманнинг Чироқчи қўрғонида ҲООБ профилактика инспектори вазифасида ишлаётган кезларида, 2009 йилнинг апрель ойи бошларида тўсатдан хизмат вазифасидан озод қилинган...\nБомуротов Бобир Бомурот ўғли 2009 йилнинг январь ойида Косон тумани Чироқчи қўрғонида профилактика инспектори вазифасида ишлаб юрган кезларида Сурхон қишлоғида яшовчи, “Ҳумоюн Қосим ўғли” номли фермер хўжалиги раиси Бобораҳим Худоёров “Жумаева Момохол” номли фермер хўжалиги раиси Момохол Жумаева ва унинг турмуш ўртоғи Эргаш Ражабов билан низоли ер майдони устида ўзаро жанжаллашиб қолади. Улар бир-бирини куракда турмайдиган сўзлар билан ҳақорат қилишади. Профилактика инспектори жанжалкашларни муросаи-мадорага чақиради, “Бир жойнинг одамларисизлар, арзимаган ишга талашиб, ўз обрўларингизни тўкманглар”, дейди. Воқеани ҳужжатлаштирмасдан, уларни яраштирмоқчи бўлади. Лекин натижа бўлмайди. Шундан кейин Бомуротов Бобир Бомурот ўғли ноилож ишни ҳужжатлаштиришга мажбур бўлади. Томонлар бир-бирини ҳақорат қилганлиги учун у Маъмурий жавобгарлик тўғрисидаги Кодекснинг 41-моддаси билан уларга нисбатан маъмурий баённома тузади. Иккала томонга ҳам ён босмасдан, иш материалларини Жиноят ишлари бўйича Косон туман судига ўтказади. Суд 2009 йил 12 февралда мазкур маъмурий ишни кўриб чиқиб, иккала томонни ҳам Ўз.Р МЖтКнинг 41-моддаси билан ҳуқуқбузар деб топади ва 33-моддани қўллаган ҳолда Момохол Жумаева, унинг турмуш ўртоғи Эргаш Ражабов ҳамда Бобораҳим Худоёровга энг кам иш ҳақининг бир баравари миқдорида, яъни, 28 040 сўмдан жарима жазосини тайинлаш ҳақида қарор қабул қилади.\nХўш, нима бўпти, икки томонга ҳам бирдай енгил жазо чораси қўлланилибди-ку, дерсиз. Тўғри, ҳақиқатан ҳам, шундай бўлган. Лекин Момохол Жумаеванинг ўғли Эркин Ражабов профилактига инспектори унинг онасининг тарафини олмагани учун ИИБ тизимида ишлаётган “яқин танишлари” орқали Бобирдан ўч олиш пайига тушади.\n2009 йил 3 апрелдан 4 апрелга ўтар кечаси Эркин Ражабов “Ҳумоюн Қосим ўғли” номли фермер хўжалиги раиси Бобораҳим Худоёров “Жумаева Момохол” номли фермер хўжалиги ҳудудидаги ариқлардан бирига кўмилган металл қувурни қазиб олиб, трактори билан тортиб кетаётганини кўради. 2009 йил 8 апрель куни шу ҳудудда профилактика инспектори бўлиб ишлаётган Бомуротов Бобир Бомурот ўғли туман ИИБга чақирилади. Унга Эркин Ражабов томонидан ёзилган шикоятни кўрсатишади.\nУнда кўрсатилишича, Эркин Ражабов профилактика инспекторига “Жумаева Момохол” номли фермер хўжалиги еридан темир қувурлар ўғирлангани ҳақида хабар қилган. Бомуротов Бобир Бомурот ўғли шу ҳолат бўйича Бобораҳим Худоёров устидан жиноий иш очиш ва уни қаматиш учун гўё Эркин Ражабовдан 300 минг сўм миқдорида пул талаб қилган. Эркин Ражабов 2009 йил 8 апрелда талаб қилинган пулнинг 150 минг сўмини Бомуротов Бобир Бомурот ўғлининг ВАЗ 2106 русумли автомашинасида, профилактика инспектори Шерали Муҳаммадиев иштирокида унга берган...\nАслида ҳудуддаги “Бўстон” СФУ раиси Суюн Рўзиев томонидан “Бўстон” СФУга тегишли металл қувур номаълум шахслар томонидан 2009 йил 3 апрелдан 4 апрелга ўтар кечаси ўғирлаб кетилганлиги ва қонуний чора кўриш ҳақида Косон туман ИИБ бошлиғи номига ёзган билдириш хати 2009 йил 7 апрель куни профилактика инспектори Бомуротов Бобир Бомурот ўғлига тақдим этилган. У билдириш хатини ўша куни хизмат тартиби бўйича Косон туман ИИБни навбатчилик қисмидан рўйхатдан ўтказиб, тергов бўлимига топширган.\nФуқаро Эркин Ражабов шикоятига асосан ўтказилган хизмат текшируви бўйича Қашқадарё вилоят ИИБ шахсий таркиб бўлими махсус инспекцияси томонидан 2009 йил 17 апрель куни хулоса тайёрланади. Унга кўра, Бомуротов Бобир Бомурот ўғлини ички ишлар сафидан бўшатиш ва хизмат текшируви материалларида кўрсатилган ҳолатга ҳуқуқий баҳо бериш учун Косон туман прокуратурасига мазкур хулосанинг нусхасини юбориш белгиланган. Ана шу хулосага асосан Бомуротов Бобир Бомурот ўғли 2009 йил 29 апрелда ички ишлар органлари сафидан бўшатилди.\nБомуротов Бобир Бомурот ўғлининг таҳририятимиз Бош муҳаррири номига йўллаган мурожаатидан иқтибос:\n“Мен инспекция ходимларига: “Бундай хулоса чиқаришга асос қани, далил қани деб сўраганимда, улар: “Эркин Ражабовнинг аризасини МХХ Косон туман бўлими ва МХХ Қашқадарё вилоят бошқармаси раҳбарияти ўз назоратига олган, агар шундай хулоса қилмасак, бизга гап келади”, деб жавоб беришди”...\n1. Қашқадарё вилоят ИИБ ШТБ махсус инспекциясининг 2009 йил 17 апрелдаги хулосаси ҳуқуқий баҳо бериш учун Косон туман прокуратурасига юборилмаган. Бу ҳақда Косон туман прокурори, адлия кичик маслаҳатчиси А.Ҳамроев томонидан 2018 йил 19 июнь куни юборилган 24/2018-рақамли жавоб хатида Бомуротов Бобир Бомурот ўғлига маълум қилинган.\n2. Гарчи профилактика инспектори Шерали Муҳаммадиев Қашқадарё вилоят ИИБ ШТБ махсус инспекциясига Бомуротов Бобир Бомурот ўғли унинг иштирокида Эркин Ражабовдан ҳеч қандай пул сўрамагани ва олмагани ҳақида кўрсатма берган бўлса-да, унинг гаплари инобатга олинмади.\n3. Бундай ноҳақликдан ҳафсаласи пир бўлган Бомуротов Бобир Бомурот ўғли Қашқадарё вилоят ИИБ бошлиғи, полковник В.Ходжаевга, вилоят прокурори К.Исмоиловга, МХХ вилоят бошлиғига, ўша пайтдаги Ўзбекистон Республикаси Ички ишлар вазири Б.Матлюбовга, Омбудсман ва ҳоказо ва ҳоказоларга адолат истаб ариза билан мурожаат қилади. Унга нисбатан туҳмат қилинаётганини билдиради. Масъул мансабдор шахслар томонидан эса, ИИБ ШТБ махсус инспекцияси томонидан тўғри хулоса қилинган, сизни тўғри ишдан бўшатишган, қабилида бир хилдаги жавоблар олади.\nБомуротов Бобир Бомурот ўғлининг газетамиз Бош муҳаррири номига йўллаган мурожаатидан иқтибос:\n“Мен ариза ва шикоятларимга мунтазам равишда салбий жавоб олиб келдим. Махсус инспекция томонидан нотўғри хулоса чиқарилгани, ноҳақ ишдан бўшатилганим хусусида улардан бирортаси ҳам холис хулоса бермади. Мен эса ўз номимни оқлаш ва ишга қайта тикланиш умидидан қайтмадим.\n2018 йил 25 июнда шу хусусда яна Косон туман прокурорига мурожаат қилдим. 2018 йил 7 июлда ушбу мурожаатимга Косон туман прокурори Ў.Акрамов томонидан расмий жавоб хати олдим. Унда шундай дейилади: “Аниқланишича, вилоят ИИБ томонидан 17.04.2009 йилда Сизга нисбатан хизмат текшируви ўтказилган бўлиб, хизмат текшируви ўтказилишига фуқаро Э.Ражабовнинг мурожаати асос бўлган.\nТуман прокуратураси томонидан ўтказилган терговга қадар текширув жараёнида фуқаро Э.Ражабов ўз мурожаатида кўрсатиб ўтган 2009 йил 3 апрелдан 4 апрель кунига ўтар кечаси “Жумаева Момохол” номли фермер хўжалиги ҳудудидан ўтган темир қувурлари ўғирлиги жинояти содир этганлиги ҳақидаги важи туман ИИБ ТБ томонидан терговга қадар текширув жараёнида ўз тасдиғини топмаганлиги аниқланди(!!).\nБундан ташқари, фуқаро Э.Ражабов ушбу ўғрилик жинояти бўйича тўпланган ҳужжатларни 300 000 сўм пул эвазига туман ИИБ ТБ терговчисига ўтказиб бераман, деган кўрсатмалари, вилоят ИИБ томонидан ўтказилган хизмат текшируви, шу билан бирга, туман прокуратураси томонидан ўтказилган терговга қадар текширув жараёнида ҳам ўз тасдиғини топмаганлиги, Сизнинг ҳаракатларингизда бирор бир жиноят аломатлари аниқланмаганлиги сабабли 2018 йил 7 июль куни Ўзбекистон Республикаси ЖПКнинг 83-моддаси 2-бандига асосан жиноят ишини қўзғатишни рад этиш ҳақида қарор қабул қилинди”.\nБомуротов Бобир Бомурот ўғли деярли ўн йил мобайнида идорама-идора, ташкилотма-ташкилот югуриб, адолат излади, лекин ҳақиқат қарор топмади. Охир-оқибат Косон туман прокуратураси томонидан 2018 йил 7 июлда мазкур иш бўйича фуқаро Э.Ражабовнинг шикоятида келтирилган кўрсатмалар, ушбу ўғрилик жинояти юзасидан вилоят ИИБ махсус инспекцияси ўтказган хизмат текширувида ҳам, шу билан бирга, туман прокуратураси томонидан ўтказилган терговга қадар текширув жараёнида ҳам ўз тасдиғини топмаганлиги сабабли жиноят ишини қўзғатишни рад этиш ҳақида қарор қабул қилинди. Яъни, Бомуротов Бобир Бомурот ўғли айбсиз, лекин ишга тикланмади. Бунга нима сабаб?\nБомуротов Бобир Бомурот ўғлининг ишга тиклаш учун судга мурожаат қила олмаслигига ўша вақтда амалда бўлган Ўзбекистон Республикаси Меҳнат Кодексининг 18-моддаси тўсқинлик қилиб келмоқда. Унинг 18-моддасида: “Айрим тоифадаги ходимларнинг меҳнатини ҳуқуқий жиҳатдан тартибга солиш ўзига хос хусусиятларга эга бўлиши мумкин, булар:\nходим билан корхона ўртасидаги меҳнат алоқасининг хусусияти;\nходим меҳнатининг шарт-шароитлари ва хусусияти;\nтабиий иқлим шароитлари;\nходим меҳнат қилаётган жойнинг алоҳида ҳуқуқий тартиби;\nбошқа объектив омиллар билан белгиланади”, деб ёзиб қўйилган.\nУшбу моддада давлат хизматчиларининг меҳнатини тартибга солиш хусусиятлари қонун билан белгиланиши кўрсатилган бўлиб, милиция ходими ёки ҳозирги вақтда ички ишлар органи ходими ўзини ишга тиклаш бўйича фуқаролик ишлари бўйича судга мурожаат қилишга ҳаққи йўқ. Ноҳақ ишдан бўшатилган ички ишлар органи ходими томонидан тақдим этиладиган даъво ариза ана шу моддага асосан аризачига суд ажрими билан кўрилмасдан қайтарилади. Ана шу ҳолат ҳозир ҳам Ички ишлар тизимида сақланиб қолган.\nЗамон ўзгарди, дунёқарашлар ўзгарди. Амалдаги қонунлар, қоидалар, низомлар ҳам шунга қараб ўзгариши, холис ва шаффоф бўлиши, ҳар бир инсон манфаатини қўллаб-қувватлашга қаратилиши керак. Бомуротов Бобир Бомурот ўғлига нисбатан бўлган бу адолатсизлик Ички ишлар вазирлиги томонидан ўрганилиб, қонуний қарорга келинади, деб ўйлаймиз.


Ихтиёрийлар сафи ошмоқда - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nИхтиёрийлар сафи ошмоқда\nЧоп этилган 13 Октябр 2016\tКӯришлар: 746\nХатлон вилоятида ёшларни Қуролли кучлар сафига даъват этиш маъракаси давом этмоқда.\nЯқинда Қўрғонтепа шаҳрида бир гуруҳ ёшларни мамлакат Қуролли кучлари сафига жўнатиш тантанали маросими бўлиб ўтди.\n- Қувонарлиси шундаки, кейинги йиллар юракларида ватанпарварлик\nҳислари жўш уриб, ихтиёрий тарзда она-Ватан хизматига отланаётган ёшлар сафи ортиб бормоқда, - деди йиғилишда сўзга чиққан Хатлон вилояти раиси ўринбосари Ражабали Ражабов. - Ишончимиз комилки, йигитларимиз она-Ватан чегараларини ҳамда халқимиз мустақиллик йилларида қўлга киритган ютуқларни кўз қорачиқларидек ҳимоя этишади.\nЁшларни ҳарбий хизматга жўнатиш маросимида Хатлон вилоятида жойлашган ҳарбий қисмлар аскарлари ҳам сўзга чиқиб, Ватан ҳимояси муқаддас бурч эканлиги хусусида ўз фикрларини баён этишди.\nВилоят раиси ўринбосари Ражабали Ражабов вилоят ҳарбий комиссариати фаолияти билан яқиндан танишди.\nЁшларни ҳарбий хизматга жўнатиш маросимида спорт мусобақалари ўтказилди ҳамда концерт дастури намойиш этилди.\n"Панж ноҳияси аҳолисини ичимлик сув билан таъминлашни яхшилаш" лойиҳаси якуни\nВилоятнинг Панж ноҳиясида мамлакат Бош вазири Қоҳир Расулзода "Панж ноҳияси аҳолисини ичимлик сув билан таъминлашни яхшилаш" лойиҳаси расмий якунланиши маросимида иштирок этди. Шунингдек, тадбирда Япониянинг Тожикистон Республикасидаги Фавқулодда ва мухтор элчиси Хаджимэ Китаока, Хатлон вилояти раиси Давлатшоҳ Гулмаҳмадзода, Панж ноҳияси раиси Маҳмадюнус Сайфуддинзода ва бошқа масъул шахслар қатнашди.\n"Панж ноҳияси аҳолисини ичимлик сув билан таъминлашни яхшилаш" лойиҳаси бевосита Тинчлик ва миллий бирлик асосчиси - Миллат пешвоси, Тожикистон Республикаси Президенти муҳтарам Эмомали Раҳмон қўллаб-қувватлаши туфайли Япония Ҳукумати ҳамкорлигида йўлга қўйилганди. Мазкур лойиҳа маблағи 16 миллион Америка долларини ташкил этди. Панж ноҳияси аҳолиси турмуш даражасини яхшилашга қаратилган мазкур лойиҳани ҳаётга татбиқ этиш 2014 йилнинг июн ойида бошланиб, яқинда якунига етказилди.\nЛойиҳа доирасида 70 километрдан иборат янги қувурлар, иккита сувни зарарсизлантириш иншооти, учта қудуқ, иккита сув сақлаш ҳовузи бунёд этилди ва иккита улкан сув тортиш двигатели ўрнатилди. Энди Панж ноҳиясининг 30 минг нафарга яқин аҳолиси сув таъминлаш янги тизимидан фойдалана олади.\n"Панж ноҳияси аҳолисини ичимлик суви билан таъминлашни яхшилаш" лойиҳаси якунига бағишланган тантанали маросимда Тожикистон Республикаси Бош вазири Қоҳир Расулзода ва Япониянинг Тожикистон Республикасидаги Фавқулодда ва мухтор элчиси Хаджимэ Китаокалар сўзга чиқиб, халқаро ҳамкорликларнинг муҳимлигини таъкидлаб ўтишди ҳамда мазкур лойиҳанинг ҳаётга татбиқ этилиши Тожикистон Республикаси ва Япония Ҳукуматлари ўртасидаги дўстлик нишонаси эканлигини қайд қилишди.\nМамлакат аҳолиси турмуш даражасини яхшилаш Миллат пешвоси муҳтарам Эмомали Раҳмоннинг доимий диққат марказида туриши таъкидланди. Бу тадбирлар мамлакатимизнинг турли минтақаларида муҳим иқтисодий-ижтимоий лойиҳалар доирасида амалга оширилади. Жумладан, бу сиёсат доирасида "Хатлон вилояти Панж ноҳиясининг 2014-2018 йиллар иқтисодий-ижтимоий тараққиёти дастури" амалга оширилмоқда. Бу дастур 224 миллион сомоний маблағга мўлжалланган 150тадан ортиқ лойиҳани қамраб олади.\nТиббий хизмат кўрсатиш яхшиланади\nАмерика Қўшма Штатларининг Тожикистон Республикасидаги элчихонасининг муваққат ишончли вакили Лесли Хэйден хоним, Бохтар ноҳияси раиси ўринбосари Дилафрўз Маҳмадалиева ва Хатлон вилояти Соғлиқни сақлаш бошқармаси бошлиғи Сайдулло Маллазодалар вилоятнинг 14та туғруқхонасига мўлжалланган бир марталик тиббий ускуналар топширилиши маросимида қатнашишди.\nЭлчихона хабарида таъкидланишича, мазкур ёрдамни кўрсатиш имконияти АҚШнинг Халқаро тараққиёт бўйича агентлиги (USAID)нинг Тожикистонда соғлиқни сақлаш соҳасидаги "Келажак мақсади учун озиқ-овқат" лойиҳаси ташаббуси доирасида молиялаштириш туфайли юзага келди.\nЮқорида қайд қилинган туғруқхоналар бир миллион нафардан ортиқ аҳолига хизмат кўрсатади. Тиббий ускуналар оналар ва чақалоқларга тиббий хизмат кўрсатишни яхшилаш учун зарур бўлиб, чақалоқни бир марта тиббий назоратдан ўтказиш ускунаси, жарроҳлик қўлқоплари, шприцлар, пахтали пуфакчалар, юз ниқоби ва инфизуон тўпламдан иборатдир.


Бугунги кун шукронаси | Ўзбекистон "Адолат" социал-демократик партияси\n11 Май, 18:24 • Муносабат, Навоий вилояти, Янгиликлар • 158 марта кўрилди • Комментариев к записи Бугунги кун шукронаси нет\nТинч ва фаровон кунларга етганига шукрона айтиб, яқинлари даврасида пиру бадавлат бўлиб яшаётган Пирназар бобо Турдиевни бугун Кармана тумани “Дўрман” маҳалласи аҳли ардоқлайди, ҳурмат билан тилга олади.\nБу йил 104 ёшни қарши олган бобо Иккинчи жаҳон урушининг оғир ва машаққатли йилларини ёдга олар экан, айни кунларда тарихга айланган воқеалар, оловли жангоҳлар, ҳалок бўлган сафдошларининг қиёфаларини кўз олдига келтирди.\n— 1941 йилнинг ёзи. Биринчилардан бўлиб, фронтга кетдик. Қисқа тайёргарликдан сўнг Сталинградга жўнатишди, — дея сўз бошлайди отахон. – Урушнинг даҳшатини ўз кўзи билан кўрган одамгина Ватаннинг қадрини, она тупроқнинг муқаддаслигини чуқур англайди, тинчликнинг нақадар буюк неъмат эканлигини ҳис этади. Биз — кўп миллат вакиллари бир-биримизга елкадош, тиргак бўлиб жангга отланганмиз. Не кунларни кўрмадик, дейсиз. Юрагимизда “Туғилиб ўсган юртимизга қайтиб борармикинмиз, ота-онамиз, яқинларимиз билан дийдорлашиш яна насиб этармикин?!” деган ҳадик бор эди.\nПирназар бобо жангларнинг бирида оёғидан қаттиқ яраланади. Бу жароҳатга аввало, унинг метин иродаси бардош берди, бу оғриқни миллатимизга хос мардлик билан енга олди. Отахон ўша кунларни хотирлар экан, шундай дейди:\n— Ҳаво совуқ. Оёғим кўкариб кетди. Госпиталгача анча йўл — ўрмоннинг ўртасида эди. Бир амаллаб етиб келгач, мени наркозсиз операция қилишди. Оёғимдан айрилиб қолдим, деб ўйлагандим. Ҳайриятки, ундай бўлмади. Тўрт ойлик даволанишдан сўнг яна жангга қайтганман. 1945 йилнинг сўнгги жанглари – Польша чегараларигача бордик. Урушнинг уқубатлари қанчалик оғир бўлса, озодлик эпкинини ҳис этиш шу қадар мароқли бўлар экан. Она юртимга 1946 йилда қайтганман. Кейин билсам, менга икки марта қорахат келган экан. Мен остонадан қадам қўйган куни яқинларимнинг азаси байрамга айланган эди.\nУрушдан кейинги йиллар ҳам осон кечмади. Йўқчилик, очарчилик, юпин ҳаётни ҳам кўрдик. Минг шукрки, бу талатўплардан омон чиқиб, бугунги фаровон ва хотиржам кунларга етиб келдик. Яқинда Юртбошимизнинг Иккинчи жаҳон уруши қатнашчиларини рағбатлантириш тўғрисидаги Фармони эълон қилинганини эшитиб, қувондим. Биз нуронийларга кўрсатилаётган бу каби юксак ҳурмат, эътибор ва ғамхўрликдан мамнунман.\nБаҳорнинг айни иш қизиган кунлари бобо томорқа оралайди, десак муболағага йўйманг. Пирназар бобо ерга меҳр бериб, ҳалол ризқ билан рўзғор тебратди, фарзандларига тарбия берди. Бугун бир ўғил, бир қизи, ўнлаб невараю чевараларига бош бўлиб турган отахоннинг оиласига ҳавасимиз ортади. “Илойим, ғайратингизга кўз тегмасин” деймиз.\nБугунги кун шукронаси was last modified: Май 12th, 2018 by matbuot\n« Сифатли уруғ – сердаромат ҳосил манбаи Долзарб қонун лойиҳаси беморлар шифо топишига хизмат қилади »


2(VU:D): Заиф, қисқариб бораётган, мозаик тарқалган, эндемик тур.\nМарказий Қизилқум. Ушбу тур Сурхондарё вилояти жанубида фақат бир марта топилгани маълум. Ўзбекистондан ташқарида Туркманистоннинг жануби-ғарбида ажраб қолган популяцияси мавжуд.\nҚумли ва тупроқли чўллар чегарасидаги сийрак ўт-бутали тақирлар.\n1970-йилларда локал популяцияларда ҳар 1 гектар майдонда 0,3 дан (Оёқоғитма ботиғи) 1600 донагача (Қулжуқтов қолдиқ тоғлари) учрар эди. Ҳозирда аксарият яшаш жойларида йўқ бўлиб кетган, қолганларида эса сони кескин камайиб кетган.\nМарт–октябрь ойида тунлари фаол ҳаёт кечиради. Кундузи тупроқдаги ёриқларга, ўз инига ёки ҳашаротлар ва бошқа калтакесаклар уяларига беркинади, ўша ерда қишлайди. Март–апрель ойида жуфтлашади. Мавсумда (май ойидан август ойигача) 1–2 марта бир ёки иккитадан тухум қўяди. Болалари июлда тухумдан чиқади ва бир қишловдан сўнг жинсий вояга етади. Майда ҳашаротлар ва ўргимчаксимонлар билан озиқланади.\nХўжалик мақсадида қўриқ ерларни ўзлаштириш, бунинг оқибати ўлароқ, ушбу тур сонига таъсир қилувчи гидрологик режимнинг ўзгариши.\nКўздан яширинадиган ва тунги ҳаёт кечирадиган майда жониворлар сонини мувофиқ баҳолаш усулларини ишлаб чиқиш, умумий сонини ҳисобга олиш ва локал популяциялари устидан узоқ муддатли мониторингни ташкил қилиш лозим. Шунингдек, ажраб қолган популяцияларнинг таксономик мақомини аниқлаш, ушбу турни тутқунликда кўпайтириш услубиятини ишлаб чиқиш ҳамда ҳайвонот боғлари ва парваришхоналарда барқарор кўпайтириш гуруҳларини ташкил қилиш зарур.


Баҳор таровати: 13 март куни ҳаво ҳарорати 23 даражагача кўтарилади - 12.03.2019, Sputnik Ўзбекистон\nБаҳор таровати: 13 март куни ҳаво ҳарорати 23 даражагача кўтарилади\nЎзбекистон Гидрометеорология маркази 13 март куни Ўзбекистонда кузатиладиган об-ҳаво маълумотини эълон қилди. 12.03.2019, Sputnik Ўзбекистон\n© Sputnik / Валерий Шустов / Фотобанкка ўтишВишня в цвету\nЎзбекистон Гидрометеорология маркази 13 март куни Ўзбекистонда кузатиладиган об-ҳаво маълумотини эълон қилди.\nТОШКЕНТ, 12 мар — Sputnik. Ўзбекистон Гидрометеорология маркази 13 март куни Ўзбекистонда кузатиладиган об-ҳаво маълумотини эълон қилди.\nМарказнинг хабар қилишича, 13 март куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 5-7, кундузи 16-18 даража илиқ бўлади.


Экспертлар россиялик хакерларни «энг хавфли» деб ҳисоблашмоқда - Zamin.uz\n11:25 / 09.12.2014\nБуюк Британиянинг киберхавфсизлик бўйича мутахассислари Россияни дунёдаги энг хавфли ва малакали хакерлар мамлакати деб атади. Сўровда қатнашган экспертларнинг тахминан 34 фоизи шундай фикрда. «MWR InfoSecurity» маслаҳат компанияси ўтказган тадқиқот натижалари шуни кўрсатди, Бу ҳақида «Lenta.ru»га асосланиб «Kun.uz» хабар бермоқда.\nБу таълим даражаси яхшилиги ва сиёсий мақсадлар билан боғлиқ. Иккинчи ўринда Хитой кибержиноятчилари турибди.\nБуюк Британияга экспертларнинг атиги 10 фоизи овоз берди. Тадқиқот натижаларига кўра, IT-мутахассисларнинг 75 фоизи Буюк Британияда малакали хакерларнинг йўқлиги уни бошқа давлатлардаги жиноятчилар учун нишонга айланишини осонлаштиради, деб ҳисоблайди.\n«Хакерларнинг миллатини аниқлаш — мураккаб вазифа, чунки жиноятчилар кўпинча ўзи ҳақидаги маълумотларни яшириб, фаолиятини ниқоблайди», — дейди «MWR InfoSecurity» техник директори Мартин Ракс. Унинг айтишича, Россия ва Хитой кибержиноятчилар кўплаб турдаги зарарли дастурлар яратадиган мамлакат сифатида аллақачон тан олинган.\nФото: Олег Харсеев / «Коммерсантъ» “Замин” янгиликларини “Одноклассники”да кузатиб боринг\nЯнгиликлар » Дунё » Экспертлар россиялик хакерларни «энг хавфли» деб ҳисоблашмоқда


Сенатор Шуҳрат Абдураҳмонов: «Зиммамизда шунча вазифа борлигини билмаган эканмиз» — Sof.uz\nСенатор Шуҳрат Абдураҳмонов: «Зиммамизда шунча вазифа борлигини билмаган эканмиз»\n21.01 19:07 800 Ўзбекистон\nОлий Мажлиснинг қонунчилик палатаси ва Сенатнинг қўшма йиғилишида Абдулла Ариповнинг номзоди бош вазирликка тавсия қилинди. Андижон вилоят ҳокими, сенатор Шуҳрат Абдураҳмонов номзодни қўллаб-қувватлаб чиқиш қилди.\n“Муҳтарам Президентимизнинг нутқидан сўнг кўп нарсаларни англаб олдик. Олдин ҳам сенатор бўлганмиз, аммо зиммамизда шунча вазифа борлигини билмаган эканмиз. Балки тушуниб етмагандирмиз, балки англамагандирмиз. Сизнинг нутқингиздан сўнг нималар қилиш кераклигини билиб олдик.\nСиз бизни ишламасликка қўймайсиз, шу билан бирга халқимиз ҳам қўймайди. Халқ ҳозир биздан олдинга ўтиб кетяпти. Аслида биз олдинроқда юришимиз керак, аммо халқ ўтиб кетяпти.\nБош вазирликка номзод Абдулла Ариповдан юртга, халққа ва Президентга садоқатни ўрганганман. Унинг номзодини қўллаб-қувватлашни сўрайман”, – деди Шуҳрат Абдураҳмонов.\nСенатор Шуҳрат Абдураҳмонов\nЎзбекистондаги энг кекса сенатор вафот этди\n9.09 14:35 515 Ўзбекистон\nАндижон ҳокими Шуҳрат Абдураҳмонов ва унинг меҳмонлари туғилган кун маросимида ниқобсиз кўринди (видео)\n17.08 17:28 6576 Жамият\nАндижон вилояти ҳокими кўкрак нишон билан тақдирланди\n23.05 16:56 329 Ўзбекистон\n200 нафар сирдарёлик аёл Андижондаги сиҳатгоҳда дам олади\n16.05 17:00 259 Жамият


ЎзА - Серғайрат аёлга қойил: Ҳам оила, ҳам дала ишлари бадастур\nСерғайрат аёлга қойил: Ҳам оила, ҳам дала ишлари бадастур\nБухоро шаҳрида яшовчи Хурсанд Раҳмоновани кўпчилик меҳнаткаш, деҳқончиликни ҳадисини олган тадбиркор сифатида яхши билади.\nХурсанд опа ерга меҳр бериб бировдан кам бўлмади. У бундан 14 йил муқаддам Отбозор маҳалла фуқаролар йиғини ҳудудидаги 1.6 гектар ерда «Анори ғурбин+» фермер хўжалигини ташкил қилган эди. Бу жой ташландиқ, янтоқзор аҳволда эди. 1 гектар майдондаги боғда ҳам узумнинг бозоргир бўлмаган навлари етиштирилган. Опанинг айтишича, шу жой ҳам ғирт чакалакзорнинг ўзи бўлган.\nЯнги фермер токзорни бузиб олмазорга айлантирди. Қолган ерда ҳам озиқ-овқатбоп маҳсулотлар етиштира бошлади. Орадан 2 йил ўтар-ўтмас, тармоқни кенгайтиришга киришди. Шаҳар ичида 65-йўналиш автомобиллари қатновини йўлга қўйди. 2009 йилдан бошлаб «Ташаббус» кўрик-танловида қатнаша бошлади. Ўтган йиллар давомида у танловнинг вилоят ва шаҳар босқичларида фахрли ўринларни олиб келмоқда.\n2010 йилга келиб фермер хўжалиги майдони яна 1.8 гектарга кўпайди. Айни пайтда эса хўжалик таркибида 4 гектар ер бўлиб, ундан 3.5 гектари экин майдонлари ҳисобланади.\n–Ерга чин дилдан меҳр берсанг, меҳнатдан қочмасанг, ер сени боқади, – дейди Хурсанд Раҳмонова. – Ҳаётим давомида нимагаки эришган бўлсам, ҳаммаси ҳалол меҳнат ортидан. Лекин бугунги фермер турғун бўлиб қолмаслиги керак. Ундан изланувчан бўлиши талаб этилади. Малака ошириш учун 4 марта Туркиянинг Коня, Бурса шаҳарларида, Хитойда бўлдим. У ерлардан янгича технологиялар харид қилдим. Чет элликларнинг иш услубининг фойдали томонларини ўзлаштирдим. Натижада 60 сотих ерда иссиқхона қуриб, унда помидор, бодринг, лавлаги етиштиряпмиз. Дарвоқе, гулчилик билан ҳам шуғулланаман.\nХурсанд опа ҳақиқий тадбиркор. Унинг бу борада қўлидан келмайдиган ишнинг ўзи йўқ. У балиқчилик билан ҳам шуғулланяпти. Экин ерларига кираверишдаги йўллар четини ҳам бўш қўймайди. Узумзор ташкил қилган. Ишкомлардаги ғўралар мўл ҳосил ваъда қиляпти.\nФермернинг кўплаб маҳсулотлари экспорт қилиняптию, лекин асосан опани анор етиштиришдаги маҳоратини қадрлашади. У ҳар йил 30 сотихдаги 100 туп анордан мўл-кўл ҳосил олади. Чет эллик сайёҳлар бу ерга тез-тез келиб туради. Улар ҳар бир донаси 1-1.2 кило келадиган анорларни кўриб ва ўзлари узиб ейишни хуш кўришади.\nХ. Раҳмонова 2019 йил банкдан 25 миллион сўм кредит олиб, бройлер товуқларини етиштиршни ҳам бошлаб юборди. Айни пайтда катакларда 1500 бош товуқ парваришланмоқда. Бундан ташқари, аҳолига хизмат кўрсатиш учун пахта тароқлаш цехи ва озиқ-овқат магазини ҳам ишлаб турибди. Оғилхона ва қўйхона эса ҳали бирор марта бўшаб қолмаган. Қизиғи, Хурсанд опа ҳар бири йилига 4 та қўзичоқ берадиган зотдор қўйларни парваришлаб келади.\nБундай серғайрат аёлга қойил қолмасликнинг иложи борми? Ҳам оила, ҳам дала ишлари...\nДарвоқе, Хурсанд опа 2014 йил нафақага чиққач, хўжаликни ўғли — Равшан Розиқовга топширди. Аммо болаликдан меҳр қўйган даласидан кўнгил узолмади. Ишни ўзи назорат қилади. У мен иш юритувчи деб сояда ўтирмайди. Опанинг қўлидан ўроғу кетмон тушмайди. Унинг ҳозирги асосий нияти 2 гектар ер олиб, анор етиштиришни кенг йўлга қўйиш. Ўйлаймизки, унга бу борада тегишли мутасаддилар қўлларидан келган ёрдамни кўрсатишади. Яқин келажакдаги режалар шулардангина иборат эмас, Хурсанд опа дорихона, автомобилларга техник хизмат кўрсатиш шохобчаси, гўзаллик салони, сартарошхона, болалар ўйингоҳи, ошхона қурмоқчи. У бу ишларни бошлаб ҳам юборган. Тўғрироғи, керакли қурилиш ашёларининг деярли бари келтирилган.\nOʼzLiDeP Бухоро вилояти кенгаши фаоллари Хурсанд Раҳмонованинг томорқадан унумли фойдаланишдаги тажрибасини яна бир бор ўрганиб, бошқаларга намуна қилиб кўрсатмоқда. Биз бир мақола билан унинг фақатгина фермер, тадбиркорлигини ёритишга уриндик. Ҳолбуки Хурсанд опа жамоат ишларида ҳам фаол. У OʼzLiDeP Бухоро шаҳар кенгаши «Аёллар қаноти» фаоли, «Бунёдкор аёллар» лойиҳаси шаҳар босқичи ғолибаси, «Ишбилармон аёл» кўрик-танлови фаол иштирокчиси, «Анори ғурбин+» бошланғич партия ташкилоти раиси ҳамдир.\nOʼzLiDeP Бухоро вилоят


“Баҳс майдони”: Ўзбекистоннинг қўшниларга муносабати қандай?\nҚўшни ресупбликалар чегараларидаги нохуш воқеаларга давлатлар ҳукуматлари ўртасидаги совучилик сабаб бўлиши айтилади.\nЎзбекистоннинг қўшни давлатларга нисбатан тутаётган сиёсати ҳақида нима дейсиз? мавзусида тожикистонлик ва ўзбекистонлик тингловчилар Баҳс майдонида тортишади.\nЎзбекистон мустақил бўлганидан сўнг қўшни давлатлар билан илиқ муносабатлар ўрнатишга ҳаракат қилди деб бўлмайди.\nЗеро, сўнгги йилларда, айниқса, Тожикистон ва Қирғизистон билан чегаралар янада мустаҳкамланди, чегардош ҳудудларга миналар кўмилди, тиканли симлар тортилди, хандақлар қазилди. Чегараларнинг у ва бу томонида яшаётган аҳолининг борди-келдиси жуда оғирлашди.\nЎзбекистон ҳукумати айни пайтда Тожикистон ва Туркманистон билан виза тартиби жорий қилган. Қирғизистон билан амал қилган виза тартиби икки йил аввал 60 кунлик визасиз бориб келиш тартиби билан алмаштирилди.\nКуни кеча Тожикистоннинг Нов тумани ва Ўзбекистоннинг Бекобод шаҳри ўртасидаги халқ орасида “Плотина” деб юритиладиган назорат-ўтказув постида кўнгилсиз воқеа рўй берди. Чегарачилар ўртасидаги отишмада бир ўзбек аскари ҳалок бўлгани ҳақида хабарлар бор.\nЎзбекистон ҳукумати виза тартиби террорчи-экстремистлар ўтишининг ва наркотиклар контрабандасининг олдини олиш мақсадида жорий қилинганини иддао қилади.\nБироқ Тожикистонда яшаётган ўзбеклар Ўзбекистон ҳукуматининг қўшниларга нисбатан тутаётган сиёсатини қўллаб-қувватламаслигини айтади.\nБаҳс майдони иштирокчилари Сирдарё вилоятининг Ховос туманига қўшни бўлган Тожикистоннинг Зафаробод туманида истиқомат қилувчи 70 ёшли Бегали Ашурматов. У узоқ йиллар ҳукумат идораларида ишлаган, айни пайтда фермерлик қилади.\nБегали Ашурматовнинг оппоненти Жиззха вилоятининг Бахмал туманида яшовчи тадбиркор, 54 ёшли Очил Мирзаев.\nБаҳсни Бегали Ашурматов бошлаб беради:\nБегали Ашурматов: Ўзбекистон қўшниларга нисбатан яхши сиёсат олиб бормаяпти. Ўртада виза жорий қилинган, бу бизга жуда оғир тушяпти. Мана темир йўлни у ёғида, Ховос туманида, 3 километр масофада қайнонам яшайди. Ўша оғир касал бўлиб қолди. Ўлаётганда ҳам, кейин ҳам маракаларига бора олмадик.... Бизнинг атрофимизда кўп отишмалар бўп туради, чегарада. Биласизми, шу пайтгача тожикистондан18 киши чегарачилар ўқидан ўлдирилди, буларнинг ҳаммаси ўзбеклар, ҳа, ўзбеклар.....\nОчил Мирзаев: Биринчидан, сиз қонунни ўрганинг, қонунни билмасангиз, ҳеч ким сизга ёрдам бермайди. Агар загранпаспорт олишингиз қийин бўлса, у сизнинг ҳукуматингизни муаммоси. Энди қарангда, Тожикистон, Қирғизистонни ўзи 7-5 миллион аҳолиси бўлсаю, бир-бирини гўштини еб ётган бўлса. Энди инсоф юзасидан қарангда, биз 30 миллионлик тинч ва бахтли аҳолиси бор давлат чегараларни очиб қўйса, сизлардан келиб истаган ишини қилса ҳам бўлмайдида, ахир қонун-қоида бор....\nБегали Ашурматов: Мен бу қонун-қоидаларни яхши биламан. Чегарадан террорчи ўтишни истаса, шундай ҳам ўтади, наркотикларни ҳам ўтказадиган одамлари бор. Оддий халқни қийнашнинг нима кераги бор?\nОчил Мирзаев: Менга қаранг, мен оддий бир фуқароман. Ўзбекистон бугун жаннат, ҳеч ким бундай қила олмаган. Мен ҳукуматимизнинг сиёсатини тўла қўллаб-қувватлайман. Ўзбекистон Тожикистон билан яхши бўларди, лекин буни сизлар истамаяпсизларку. Имомали Раҳмон Роғун ГЭСини қураман деб, Ўрта Осиё халқини бунчалик хавфга қўймаган бўларди...\nБегали Ашурматов: Бу ҳукуматлар ўртасида ҳал қилинадиган ишлар. Лекин оддий халқнинг айби нима? Нега чегаранинг икки томонида яшовчи аҳолига бир-бирига бориб келиши учун кичик-кичик постлар очиб қўймайди, нега Тожикистонни блокада қиласизлар. Ахборотингиз учун, чегаранинг бу томонида ҳам тожикистонлик ўзбеклар яшайди...\nОчил Мирзаев: Тожикистон ҳукумати ўзининг хатоларини тан олиб, бизнинг президентимиз ҳузурига келсин, маслаҳат сўрасин...\nБегали Ашурматов: Давлат раҳбарлари ўзлари орасидаги ҳар қандай шахсий амбицияларни бир чеккага йиғиштириб қўйиб, бизга тинчлик яратиб берсин, чегараларни очиб қўйсин. Иккинчи жаҳон урушидан сўнг, Германияни ҳам иккига бўлишганди ва кейин ўртадаги девор қулади. Бир кун келиб, мен ишонаман, икки қардош халқ ўртасига қўйилган бундай сунъий тўсиқлар ҳам олиб ташланади....\nОчил Мирзаев: Бизнинг давлатимиз тенг ҳуқуқлилик асосида ҳар қандай алоқани яхши йўлга қўяди. Лекин бизни давлатимизга нисбатан ёмон муносабатда бўлган, сувни қисқартирган давлатларга нисбатан ўшанга яраша муомала қилинади....\nТожикистонлик Бегали Ашурматов билан ўзбекистонлик Очил Мирзаев ўртасидаги баҳснинг тўлиқ вариантини қуйида тингланг:


Ўзбекистон Республикасининг ҚОНУНИ / Кредит ахбороти алмашинуви тўғрисида\n8-модда. Кредит бюросини давлат рўйхатидан ўтказиш ва кредит бюроси фаолиятини\nамалга ошириш учун лицензия бериш\n9-модда. Кредит бюросини давлат рўйхатидан ўтказишни ва лицензия беришни\n10-модда. Лицензиянинг амал қилишини тўхтатиб туриш, тугатиш, шунингдек уни бекор\nқилиш ёки қайта расмийлаштириш\n12-модда. Ўзбекистон Республикаси Марказий\nбанкининг кредит бюролари фаолиятини\n26-модда. Кредит ахбороти алмашинуви тўғрисидаги қонун ҳужжатларини\n2011 йил 4 октябрь


Ўқитувчилар учун аттестация саволлари (суҳбат) – «Умид» ИДУМИ\nDushanba May 8th, 2017 Аттестация Фикр билдирилмаган\n— мактабгача ва мактабдан ташқари таълим муассасаларининг олий ва ўрта махсус, касб-ҳунар маълумотли;\n— умумий ўрта таълим муассасаларининг олий маълумотли;\n— ўрта махсус, касб-ҳунар таълими муассасаларининг умумтаълим, чуқурлаштирилган ва касбий таълим фанлари бўйича олий маълумотли;\n— ўрта махсус, касб-ҳунар таълими муассасаларининг олий ва ўрта махсус, касб-ҳунар маълумотли педагог кадрлари.\n— биринчи босқичда – аттестациядан ўтувчиларнинг ўқув фани бўйича малака синови натижалари, дарс ўтиш маҳорати, меҳнати самарадорлиги эксперт гуруҳи томонидан ўрганилади ва тегишли тавсиялар тайёрланади;\n— иккинчи босқичда – аттестация комиссияси томонидан педагог кадрларнинг хорижий тиллар, компьютер техникаси ва ахборот-коммуникация технологияларини билиши, ижтимоий-сиёсий билимларини аниқлаш юзасидан суҳбат ўтказилади. Суҳбат жараёни видеотасвирга олинади.\nАттестация комиссияси аттестациядан ўтувчининг кўрсаткичларидан келиб чиқиб, «аттестациядан ўтди/ўтмади», «тегишли малака тоифаси (лавозим) берилсин/сақлансин/туширилсин» деган қарорлардан бирини қабул қилади.\nАттестация комиссияси «Аттестациядан ўтмади, мутахассис (ўқитувчи) лавозимига мувофиқ эмас» деган қарорни қабул қилса, педагог кадрлар навбатдан ташқари малака ошириш курсларига юборилади ва кейинги йилда қайта аттестацияга жалб этилади.\nСуҳбат тарзида ўтказиладиган аттестация саволлари билет шаклида бўлиб, 3 саволдан иборат. Биринчи савол чет тили, иккинчи савол ахборот коммуникацион технологиялар, учинчи савол Президент фармонлари, Вазирлар Маҳкамаси буйруқлари, Халқ таълими вазирлиги қарорлари бўйича тузилган.\nЎқитувчилар учун аттестация саволлари намунаси (суҳбат)Юклаб олмоқ\n🔥523 марта кўрилди\nattestatsiya, attestatsiya 2017, attestatsiya savollari, o'qituvchilar uchun attestatsiya savollari, o'qituvchilar uchun attestatsiya savollari 2017, аттестационные вопросы, аттестационные вопросы для учителей, аттестация, аттестация сухбат саволлари, вопросы аттестации учителей\n← Jacob and Wilhelm Grimm – «The Frog Prince»\nКорейс тилини ўрганамиз! (видеодарслар #1-5) →


Алиментлар ундирилмоқда – Сурхон тонги\nБош саҳифа / Жамият / Алиментлар ундирилмоқда\nДекабр 2, 2017\tЖамият Изоҳ қолдириш 109 Кўрилди\nКонституциямизнинг 64-моддасида “ота-оналар ўз фарзандларини вояга етгунга қадар боқиш ва тарбиялашга мажбурдирлар” деб белгилаб қўйилган.\nОила бошчилари фарзандларини тарбиялаб, жисмонан соғлом, маънан етук шахс бўлиб етишлари учун ҳаракат қиладилар. Аммо, сўнгги вақтларда арзимас сабабларга кўра бузилиб кетаётган оилалар сони кўпчиликни ташкил этади. Натижада бундан бегуноҳ фарзандлар азият чекмоқда. Бу ҳам етмагандек баъзи оталар суд томонидан белгиланган, фарзандлари вояга етгунга қадар тўланадиган алимент тўловларини тўлашни ҳам “унутиб қўйишаяпти”. Наҳотки, алимент пули ўз фарзандининг ўқиши, таълим-тарбия олиши, кундалик эҳтиёжлари учун зарур нарсаларга сарф қилинишини билишмаса?\nЖорий йилнинг 10 ойи давомида вилоятимизда алимент тўловлари юзасидан давлат органларига 3011 тадан ортиқ мурожаатлар келиб тушган. Алимент пуллари ундируви билан боғлиқ мурожаатлар сонининг ортиб боришига туман ҳокимликлари, фуқароларнинг ўзини-ўзи бошқариш органлари ва бошқа ваколатли идоралар билан самарали ҳамкорлик йўлга қўйилмаганлиги сабаб бўлмоқда.\nТаъкидлаш жоизки, қарздорларнинг аксарияти бирор-бир жойда ишламаслиги сабабли алимент тўловларининг ундирилишида муаммолар вужудга келаётир. Соҳада йўл қўйилган хато ва камчиликларни бартараф этиш мақсадида, ички ишлар, ўзини-ўзи бошқариш органлари, бандликка кўмаклашиш бўлимлари ва бошқа идоралар билан ўзаро ҳамкорликда қўшма фармойиш имзоланиб, бажарилиши лозим бўлган чора-тадбирлар дастури қабул қилинди.\nЎтган давр мобайнида алимент ундирувлари бўйича ишсиз қарздорларни иш билан таъминлаш борасида вилоятда 37 та меҳнат ярмаркаси ўтказилиб, 176 нафар ишсиз алимент тўловчи қарздорлар ишга жойлаштирилди. Бюронинг туман (шаҳар) бўлимлари томонидан жорий йилнинг 1 ноябрга қадар 266 нафар қарздорга нисбатан қидирув эълон қилинган бўлиб, уларнинг 63 нафари ички ишлар органлари томонидан топилган бўлса, 203 нафарига нисбатан қидирувлар самара бермаган.\nреспублика Бош прокуратураси ҳузуридаги МИБ\nфуқаролик ишлари бўйича судлар ҳужжатларини\nижро этиш бўлими бош инспектори\nМИБ вилоят бошқармаси бошлиғи ўринбосари\nКейинги Болаларни ёт ғоялардан асраш


Клинтон АҚШ президентлигига ўз номзодини бошқа қўймайди\nАҚШ президентлигига собиқ номзод Ҳиллари Клинтоннинг маълум қилишича, президентлик лавозими учун ўз номзодини бошқа илгари суриш ниятида эмас.\n"Мен номзодни илгари суришга нуқта қўйдим, бироқ сиёсатни тарк этаётганим йўқ, сабаби ўртада мамлакатимиз келажаги турганига ишонаман", - дея маълум қилди у CBS телеканалига берган интервьюсида. Хабар қилинишича, Клинтон сиёсий фаолиятининг фаол қисми якунланди.\nСобиқ давлат котибининг интервьюда таъкидлашича, сайловлардаги мағлубиятни ҳамон оғриқли қабул қилмоқда. У президентлик пойгаси бўйича ўз қарашларини “Нима рўй берди” (What Happened) номли китобида баёнот этган, у 12 сентябрь куни сотувга чиқиши керак.\nАввалроқ Ҳиллари Клинтон президент бўлишига тўсқинлик қилган хатосини маълум қилганди.


Мустаҳкам оила – жамият осойишталигининг асоси - AmuNews.uz - энг сўнгги янгиликлар\nОила — эзгу орзу-умидларни ўзида мужассам этган ва уларнинг рўёби учун замин яратадиган муқаддас макон. Оила – авлодлар бардавомлигини таъминлайди, келажакнинг тамал тошини қўяди. Унда гўзал урф-одатлар, меҳр-оқибат, меҳнатсеварлик, ҳалоллик, эзгулик каби олижаноб фазилатлар шаклланиб, илдиз отади. Оила – жамият таянчи, никоҳ эса унинг пойдевори саналади.\nЎзбекистон Pеспубликаси "Оила Кодекси”нинг 14-моддасида "Никоҳ тузиш ихтиёрийдир. Никоҳ тузиш учун бўлажак эр-хотин ўз розилигини эркин ифода этиш қобилиятига эга бўлиши керак. Никоҳ тузишга мажбур қилиш таъқиқланади”, деб белгилаб қўйилган. Бундан кўриниб турибдики, бизнинг мамлакатимизда оилалар ҳар икки томоннинг розилиги билан бунёд бўлади. Ҳеч кимни мажбурлаб никоҳ тузилмайди. Чунки оила – бир умрлик қўрғондир.\nОила эр-хотиннинг ихтиёрийлиги асосида тузилар экан, улар ўртасида бир қатор ҳуқуқ ва мажбуриятлар юзага келади. Биринчидан, эр ва хотин оилада тенг ҳуқуқ ва мажбуриятларга эга. Никоҳ давомида орттирган мол-мулки уларнинг биргаликдаги мулки ҳисобланади. Эр ва хотиндан бири уй-рўзғор ишларини юритиш, болаларни парвариш қилиш билан банд бўлган ёки бошқа узрли сабабларга кўра мустақил иш ҳақи ва бошқа даромадга эга бўлмаган тақдирда ҳам эр ва хотин умумий мол-мулкка нисбатан тенг ҳуқуққа эга бўлади. Иккинчидан, ота-она ўз болаларининг тарбияси ва камолоти учун жавобгардир. Улар ўз болаларининг соғлиги, жисмоний, руҳий, маънавий ва ахлоқий камолоти ҳақида ғамхўрлик қилишлари шарт.\nНима учун мамлакатимизда оилага жуда катта эътибор билан қаралади?! Чунки инсон биринчи навбатда оила бағрида дунёга келади, улғаяди. Унинг ҳам жисмоний, ҳам маънавий камол топишида оиланинг ўрнини ҳеч нарса босолмайди. Муҳтарам Президентимиз И.Каримовнинг "Юксак маънавият – енгилмас куч” асарида шундай дейилади: "Ҳар қайси миллатнинг ўзига хос маънавиятини шакллантириш ва юксалтиришда, ҳеч шубҳасиз, оиланинг ўрни ва таъсири беқиёсдир. Чунки инсоннинг энг соф ва покиза туйғулари, илк ҳаётий тушунча ва тасаввурлари биринчи галда оила бағрида шаклланади. Боланинг характерини, табиати ва дунёқарашини белгилайдиган маънавий мезон ва қарашлар – яхшилик ва эзгулик, олижаноблик ва меҳр-оқибат, ор-номус ва андиша каби муқаддас тушунчаларнинг пойдевори оила шароитида қарор топиши табиийдир. Бу ёруғ дунёда ҳаёт бор экан, оила бор. Оила бор экан, фарзанд деб аталмиш бебаҳо неъмат бор. Фарзанд бор экан, одамзот ҳамиша эзгу орзу ва интилишлар билан яшайди”.\nТуманимизда ҳам ҳар йили 1600-1800 гаяқин оила қурилади. Ўғлини уйлантираётган, қизини турмушга бераётган ота-оналар улкан орзу-ҳавас ва қувонч билан тўй қилишади. Топганини тўйга сарфлашади. Гўёки ёш оиланинг бахт-у саодати шу тўйга боғлиқдек. Лекин орадан 2-3 йил ўтмасдан ажрашиб кетаётган оилалар ҳам бор. Ажрашиб кетаётган эр-хотин ва уларнинг яқинлари билан уларни яраштириш, оилаларни асраб қолиш мақсадида олиб борилаётган ҳар қанча саъй-ҳаракатларга қарамасдан, оилавий ажралишлар содир бўлмоқда. Ажралиш сабабларини суриштирганимизда, ажрим бўлаётган оилалардан деярли 85-90 фоизида эр-хотиннинг хулқ-атвори бири-бирига тўғри келмаслиги, бир-бирини тушунмаслик, бири-бирига ишонмаслик, бири-биридан устун келишга уриниш, озгина сабрчидамнинг, қаноатнинг етишмаслиги, ўзга оилага кўника олмаслик каби сабабларга кўп бора дуч келинади.\nХалқимизда азал-азалдан оилага муқаддас даргоҳ сифатида қаралган. Оила сирини кўчага чиқаришни номус деб билишган. Каттага ҳурматда, кичикка иззатда бўлиш, оиладаги ёши улуғ бобо-бувиларга эҳтиром кўрсатиш, аёлларни эъзозлаш, қўни-қўшни, маҳалла кўй билан яхши муносабатда бўлиш, лозим бўлса, ўзаро ёрдам бериш, энг муҳими фарзандни энг олий неъмат деб билиш, унинг ўсиб улғайиши, соғлом вояга етиши учун жон фидо қилишга тайёр бўлиш каби юксак инсоний фазилатлар айнан оила бағрида камол топади. Оилада ҳар хил вазиятлар бўлиши мумкин. Ёш ниҳолни бошқа жойга кўчирсак, биринчидан унинг қуриб қолмасдан ўзини тутиб кетиши, ўзга муҳитга кўникиши учун, иккинчидан ўсиб ривожланиши учун керакли миқдорда парвариш лозим бўлади. Оилага янги келин тушганда ҳам худди шундай, унга қанча самимий бўлиб, билмаганини ўргатиб, хатоларини тузатишга имкон бериб, ёмон тарбия кўрган бўлса, яхшиликка ундаб, унинг янги оилага кўникиб, илдиз отиб кетишига кўмаклашилса, шу оилада соғлом муҳит қарор топади.\nАфсуски кейинги пайтларда оила муқаддаслигини англаб етмаслик, оила қуришга енгил қараш кўпайиб бораётгандек.\nМисол тариқасида келтирадиган бўлсак, бир оила 3 фарзандли бўлгач, эр-хотин ўртасидаги зиддиятлар авж олиб, эрнинг тинимсиз спиртли ичимликлар истеъмол қилиши натижасида оилада мунтазам келишмовчиликлар келиб чиққан. Маҳалла фаоллари, хотин-қизлар қўмитаси аралашуви ҳам наф бермади. Ҳар иккала томоннинг ота-оналари ва бошқа яқинлари бир-бирига тош отишдан бўшамади. Натижада эр-хотин ажрашиб кетишди. Болалар она билан қолишди. Бу оилада вояга етаётган фарзандлар тақдири нима бўлади? Улар "отанг қани?” деган саволга қандай жавоб беришади? Майли, улар ҳам бир кунини кўрар, бир кун келиб улғаяр, вояга етиб кетар. Лекин қалбдаги маънавий кемтикликнинг ўрнини нима билан тўлдириш мумкин?\nЯна бир оилада қайнотанинг айтганини қилмаган келинни ўз ота-онасининг уйига олиб бориб ташлашади. Ўртада 1 нафар фарзанд бор. Ҳали ёш оила. Иккала томон маҳаллаларининг "Яраштириш комиссияси” аъзолари билан биргаликда ёш оилани сақлаб қолиш йўлидаги кўрилган барча уринишлар фойда бермади. Чунки куёв бўлмиш йигит ота сўзини "қайтара олмайди”. Отанинг эса ўғлига яна "онаси ўпмаган қизни” олиб беришга "қурби етади”. Она фақат йиғлайди. Келин томоннинг ота-онаси ён бергиси келмайди. Келин ярашиш умидида, лекин қайнота "бир сўзли”. Ҳатто агар хотинини деса, ўз ўғлидан ҳам кечишга тайёр. Оқибатда оила ажрашиб кетишди. Яна бир нафар ўғлон ота меҳридан бебаҳра ўсадиган бўлди. Мана шундай оталар ҳам, афсуски, орамизда бор.\nОилаларда энг кўп можароларга сабаб бўладиган муносабатлардан яна бири бу қайнона-келин муносабатидир. Шундай қайноналар ҳам борки, "йўриғига юрмаган” келинни ажратиш пайида бўлишади. Ажрашган келин алимент ундириш учун судга бергач, қайноналар қандай бўлмасин, алиментни тўламаслик йўлларини қидиришади.\nОилавий ажралишларга сабаб бўлаётган яна бир жиҳатлар борки, бу мобил телефонлардан фойдаланиш маданиятини билмаслик ва тушунмаслик. Эр-хотин бир-бирининг телефонига келаётган хабар ва чақириқларни ўқиб ҳам бир-бирига шубҳа туғдириб, оқибатда бу ҳам баъзан ажралишларга сабаб бўлмоқда. Яна бир жиҳат – эр иш излаб хорижга чиқиб кетади. Қайтиб келгач, хотинига ишонмай, шубҳа билан қарайди, гўё у йўқ пайтида хиёнатга қўл урган. Бунга баъзи ҳайбаракаллачи "дўстлар”нинг хайрихоҳлиги ҳам сабаб бўлади.\nДемак, ёшларни оилавий ҳаётга тайёрлаш, мустаҳкам оила барпо қилишга эришиш борасидаги олиб борилаётган ишларимизни янада кучайтиришимиз, бунда кўпни кўрган, ҳаётий тажрибага эга нуроний отахон ва онахонларимиз, ибратли ёшларимиз кўмагидан фойдаланишимиз даркор. Ҳар маҳалланинг "Юсуфбек ҳожилари”, "Анзират бувилари” бор. Улар ҳамиша ёшлардан ўз маслаҳатларини аямайдилар. Фақат маҳалла фаоллари уларни бу ишга жалб эта билиши керак. Маҳалла раиси (оқсоқоли) ёки маҳалланинг диний маърифат ва маънавий-ахлоқий тарбия масалалари бўйича маслаҳатчисининг ёлғиз ўзининг ҳаракати билан иш битмаслиги мумкин. Шундай пайтларда кўпни кўрган нуронийларимиз, кайвони онахонларимиз, фаол, ҳар ишда чаққон, ўқимишли ёшларимизга суянишимиз керак. Уларнинг пурмаъно сўзлари энг қийин муаммоларнинг ҳам ечимини топиши мумкин.\nАйтмоқчи бўлганимиз, оила – муқаддас қўрғон, унинг бузилиши жуда кўплаб муаммоларга сабаб бўлиши мумкин. Халқимизда "Қушнинг ҳам уяси бузилмасин”, деган ҳикматли гап бор. Шунинг учун ёшларни оилавий ҳаётга ҳам маънавий, ҳам жисмоний жиҳатдан тайёрлаш, уларни билимли, бирон касб-ҳунарли бўлмагунча уйлантирмаслик, ёки узатмаслик, оилада баъзан учрайдиган қийин вазиятларда оғир, босиқ, муросали бўлишга, адолатли бўлишга ўргатиш, энг муҳими оилани бошқара олишга ўргатиш ишларини ҳеч қачон эътибордан четда қолдирмаслигимиз лозим. Бу ишда барча давлат ва жамоат ташкилотлари, маҳаллалар, ҳуқуқни муҳофаза қилиш органларининг ҳамкорлигини янада яхшилашимиз зарур.\nЗеро, оила соғлом экан – жамият мустаҳкам, жамият мустаҳкам экан – мамлакат барқарордир.\nтуман ҳокими ўринбосари, Хотин-қизлар қўмитаси раиси, Қорақалпоғистон Pеспубликаси Жўқорғи Кенгеси депутати.\n“Фаровон оила – жамият равнақининг асоси” мавзусида тарғибот ўн кунлиги ўтказилмоқда


ЭЛЕКТР ЭНЕРГИЯСИДАН НОҚОНУНИЙ ФОЙДАЛАНИБ, ДАВЛАТ ИНСПЕКТОРИГА ШИКАСТ ҲАМ ЕТКАЗДИ\nСўнгги янгиликлар 31.05.2019 194\nЖиноят ишлари бўйича Ғузор туман суди томонидан судланувчи Чори Эшонқуловга нисбатан ахлоқ тузатиш ишлари жазоси тайинланди.\nГап шундаки, 2018 йилнинг 16 сентябрь куни Мажбурий ижро бюроси Ғузор тумани бўлими давлат инспекторлари тумандаги Дўлтали қишлоғида хизмат вазифасини бажариш чоғида шу қишлоқда яшовчи Чори Эшонқулов яшаш хонадонида электр энергиясидан ноқонуний равишда фойдаланаётганини аниқлашади. Ушбу қоидабузалик натижасида таъминотчи корхона фойдасига 1 миллион 780 минг сўм миқдорида зарар етказилгани маълум бўлади.\nШунга кўра, фуқаро Ўзбекистон Республикаси Маъмурий жавобгарлик тўғрисидаги кодекс 101-моддасида назарда тутилган ҳуқуқбузарликни содир қилгани учун энг кам ойлик иш ҳақининг беш баравари миқдорида жаримага тортилади.\nЎрганган кўнгилнинг ўртаниши сабабми, Ч.Эшонқулов тегишли хулоса чиқариш ўрнига қоидабузарлик ҳаракатларини давом эттиради. Хусусан, электр энергиясидан ўзбошимчалик билан фойдаланиб келаётгани етмагандай айбини тан олиш ўрнига давлат инспекторига кескин қаршилик кўрсатади ва уни белкурак билан уриб, соғлиғига оғир шикаст етказади.\nҚилмишига яраша Ч.Эшонқулов энди 1 йилу 6 ой ахлоқ тузатиш жазосини ўтайдиган бўлди.\nМажбурий ижро бюроси ички хавфсизликни таъминлаш бошқармаси бош инспектори\nбюронинг вилоят бошқармаси катта инспектори


ТОШКЕНТ, 14 мар — Sputnik. Ўзгидромет 14 март куни кундузи Ўзбекистонда қишнинг таъсири яна сезилишидан огоҳлантирди.\nТОШКЕНТ, 14 мар — Sputnik. Ўзгидромет 14 март куни кундузи Ўзбекистонда қишнинг таъсири яна сезилишидан огоҳлантирди.Республика ҳудудларида куннинг биринчи ярмида баъзи жойларда қор ёғади. Қорақалпоғистонда, Хоразм, Бухоро, Навоий вилоятларида ёғингарчилик кутилмайди. Баъзи жойларда шамол 17-22 м/с гача, Фарғона водийсида 25-28 м/с гача кучайиши мумкин. Ҳаво ҳарорати 2° совуқ-3° илиқгача, шимолда 2-7° совуқгача пасаяди.Пойтахтда куннинг биринчи ярмида қор ёғади. Шамол 12-17 м/с гача кучайиши мумкин. Ҳаво ҳарорати 2° илиқдан ошмайди.Республиканинг тоғли ҳудудларида қор ёғади, баъзи жойларда кучли бўлади. Қор кўчиши хавфи бор. Баъзи жойларга туман тушиши мумкин. Шамол 7-12 м/с тезликда эсади, баъзи жойларда 17-22 м/с гача кучаяди. Ҳаво ҳарорати 3-8° совуқ бўлади.\n12:10 14.03.2021 (янгиланди: 12:13 14.03.2021)\n© Sputnik / Илья Тимин / Фотобанкка ўтишСнегопад\nБугун республика ҳудудларида куннинг биринчи ярмида баъзи жойларда қор ёғади.\nРеспублика ҳудудларида куннинг биринчи ярмида баъзи жойларда қор ёғади. Қорақалпоғистонда, Хоразм, Бухоро, Навоий вилоятларида ёғингарчилик кутилмайди. Баъзи жойларда шамол 17-22 м/с гача, Фарғона водийсида 25-28 м/с гача кучайиши мумкин. Ҳаво ҳарорати 2° совуқ-3° илиқгача, шимолда 2-7° совуқгача пасаяди.\nПойтахтда куннинг биринчи ярмида қор ёғади. Шамол 12-17 м/с гача кучайиши мумкин. Ҳаво ҳарорати 2° илиқдан ошмайди.\nРеспубликанинг тоғли ҳудудларида қор ёғади, баъзи жойларда кучли бўлади. Қор кўчиши хавфи бор. Баъзи жойларга туман тушиши мумкин. Шамол 7-12 м/с тезликда эсади, баъзи жойларда 17-22 м/с гача кучаяди. Ҳаво ҳарорати 3-8° совуқ бўлади.


“Қримнинг аннекциясини” тан олмайдиган Эрдўған Россия ва Украина муаммосига ечим топмоқчи | Qalampir.uz\n“Қримнинг аннекциясини” тан олмайдиган Эрдўған Россия ва Украина муаммосига ечим топмоқчи\nОлам\t08 Декабрь 2021 21:20 7293\nАнқара Украина ва қўшни давлатлардаги вазиятни диққат билан кузатиб бормоқда. Бу ҳақда Туркия Президенти Ражаб Тойиб Эрдўған Қатарга ташрифи чоғида ҳамроҳлик қилган журналистларга берган интервьюсида айтиб ўтди.\nЭрдўғаннинг сўзларига кўра, Туркия томонларнинг розилиги билан Россия Федерацияси ва Украина ўртасидаги воситачилик кўринишида ёки бошқа исталган форматда намоён бўлиши мумкин бўлган кескинликни камайтиришга ҳисса қўшишга тайёр.\n“Анқара Украина атрофидаги вазиятнинг янада кескинлашишига ва минтақадаги барқарорликни ҳимоя қилишга қарши. Биз Киев ва Москва ўртасида сўнгги ҳафталарда юзага келган кескинликни пасайтириш мақсадида мулоқот каналларини шакллантиришга муносиб ҳисса қўшишга тайёрмиз. Туркия минтақамизда тинчликни сақлаш учун кечиктирмай қадам ташлашга тайёр”, дейди Туркия раҳбари.\nЕвропа оммавий ахборот воситалари ва АҚШ разведкаси маълумотларига кўра, айни вақтда Россия ўзининг Ғарбий чегара ҳудудида 175 минг аскар тўпламоқда. Халқаро ҳамжамият эса буни Украинага таҳдид сифатида баҳоламоқда. Айни вақтда кун тартибида турган ушбу масала кеча, 7 декабрь куни Путин ва Байден ўртасида кечган мулоқотда ҳам муҳокама қилинди.\nМаълумот ўрнида, Эрдўған бир неча бор юқори минбарлардан туриб Туркия Қримни ҳеч қачон Россиянинг ҳудуди сифатида тан олмаслигини айтиб келади. У жорий йилнинг 10 апрель куни Украина Президенти Владимир Зеленский билан Истанбулда бўлиб ўтган музокараларда Анқара “Қримнинг аннекциясини” тан олмаслик қарорини тасдиқлаганини айтганди.\n24 Январь 17:35 66535\n23 Январь 20:24 64638\n23 Январь 11:39 60987\n25 Январь 11:32 55307\n24 Январь 09:34 55243


29 йил аввал Тайсон чемпионлик камарларини бирлаштирганди - Спорт UZ - Скачать музыку бесплатно новинки музыки 2016-2017\n29 йил аввал Тайсон чемпионлик камарларини бирлаштирганди\n1987 йилнинг 7 март куни афсонавий боксчи Майк Тайсон профессионал бокснинг супероғир вазн тоифасида WBC ва WBA чемпионлик камарларини ўзида бирлаштирган эди. Ўшанда “Темир Майк” Жеймс Смитни мағлубиятга учратганди. Бугун ўша тарихий жанг ўтказилганига 29 йил тўлди. Тайсон профессионал боксдаги 20 (1985-2005) йиллик фаолияти мобайнида 58та жанг ўтказиб, шулардан роппа-роса 50тасида ғалаба қозонган. Нокаутлар сони 44та. Олти марта мағлубиятга учраган. - деб хабар бермоқда Stadion.uz нашри.


Бу сафарги Мадрид дербиси голсиз ўтди (видео)\n19 ноябрь, 2017, 09:00\nХабарингиз бор кеча барча футбол ишқибозларининг диққати Мадрид шаҳрига қаратилган эди. Боиси, Ла Лиганинг 12-турида ушбу шаҳарнинг икки етакчи клублари - "Атлетико" ҳамда "Реал" ўзаро майдонга тушишди.\nКескин курашларга бой кечган ўйин якунда 0:0 ҳисобидаги нурсиз дуранг билан якунланди. Ушбу дурангдан сўнг ҳар иккала жамоа ўз очколари сонини 24тага етказиб олди ва мос равишда 3- ва 4-ўринларни эгаллаб туришибди.\nҚуйида голсиз ўтган пойтахт дербисининг қисқача видеошарҳини томоша қилишингиз мумкин:


Синтетик кийимлар организм учун хавфлими? - hudud24.uz\n2021, 06-Mart | 06:17\nБош саҳифа Янгиликлар Жаҳон Синтетик кийимлар организм учун хавфлими?\nСинтетик кийимлар организм учун хавфлими?\n18:59 / 09-02-2020\nМаълумотларга кўра, сўнгги 15 йилда кийим ишлаб чиқариш 2 мартага кўпайди. Бу эса қуйидаги оқибатларга олиб келмоқда:\n— ҳар йили дунёда 2 миллиард дона жинси шим тикилади. Ҳар бир шимни ишлаб чиқариш учун 7000 литр сув, футболка учун эса 2500 литр сув сарфланади. Бунча сувни бир инсон 900 кун давомида истеъмол қилади.\nСинтетик кийимлар кўпайиб бормоқда, уларни ишлаб чиқаришга нефть ва газ сарфланади.\nКийимни бўяш учун 1,7 миллион тонна турли хил кимёвий моддалар ишлатилади. Уларнинг аксарияти инсон соғлиғи учун зарар. Кийганда эндокрин, юрак тизимлари, нафас олиш йўлларига салбий таъсир кўрсатади, саратон, бепуштлик, диабетни келтириб чиқаради. Ювганда сувга чиқадиган зарарли моддалар атрофни заҳарлайди. Синтетик кийимлар ювилган оқава сув 25 фоиз микропластикни сувга чиқаради, улар эса дарё, ҳовуз ва денгизга оқизилади. Бугун кунда 100 хилдан ортиқ денгиз ҳайвонлари танасидан микропластик топилган.\nҲар йили 400 миллиард м2 матодан кийим тикилганда 60 миллиард м2 қийтиқ, текстиль чиқиндилар чиқади. Ҳар йили дунёда 80 миллиард дона турли хил кийимлар ишлаб чиқарилади. 2 ойдан сўнг уларнинг 4/1 қисми чиқиндига ташланади.\nЎртача одам бугун 60 фоизга кўпроқ кийим сотиб олади. 15 йил илгари бу 25 фоизни ташкил этган.\nАввалги мақолаЖеки Чан коронавирусга қарши вакцина яратган инсонга 1 миллион юань ваъда қилди\nКейинги мақолаАдлия вазири Сингапурнинг Ўзбекистондаги элчиси билан учрашди\nАҚШ да коронавируснинг янги “гибрид” штамми аниқланди\nГермания телевидениесида Ўзбекистон ҳақида ҳужжатли фильм намойиш этилди\nҚирғизистонда янги Конституция лойиҳаси кўриб чиқилмоқда. Депутатлар сони қисқартирилиши мумкин